Aktia Varainhoito - Varmin tapa pilata listautuminen – liian korkea hintalappu\nListautumisannistahan käytetään maailmalla nimitystä IPO (initial public offering), mutta tästä on ikävämpiäkin versioita väännetty esimerkiksi jo legendaarisessa Benjamin Grahamin The Intelligent Investor -kirjassa:\n“Weighing the evidence objectively, the intelligent investor should conclude that IPO does not stand only for “initial public offering.” More accurately, it is also shorthand for: It’s Probably Overpriced, Imaginary Profits Only, Insiders’ Private Opportunity, or Idiotic, Preposterous, and Outrageous.”\nViimeisen reilun kymmenen vuoden aikana olen päässyt tutustumaan käytännössä kaikkiin listautumista harkitseviin yhtiöihin ja näiden yhtiöiden ylimpään johtoon Suomessa ja runsaslukuiseen listautujajoukkoon myös muun muassa saksankielisessä Euroopassa (eritoten Saksassa). Yksi kohtuullisen yleinen näkemys sijoittajilla on, että mitä pidemmälle pörssijuhlat jatkuvat, sitä surkeampaa firmantynkää listoille koitetaan tuupata. Kuitenkin sijoittajien välinpitämättömyyden noustessa myös osakemarkkinoiden ja listautujien arvostustasot tyypillisesti nousevat, jolloin pettymysriski nousee, vaikka yhtiö olisikin laadultaan hyvä.\nUSA:ssa listautumisjuhlat ovat olleet viime aikoina jo erittäin lennokkaassa tilassa, yli 100 prosentin päivänousuja on nähty listautumisten yhteydessä runsaasti ja kymmenien tai jopa satojen miljardien arvostuksiin on ylletty monin paikoin lähinnä alustavalla suunnitelmalla ja/tai uhmakkailla tavoitteilla. Tällä hetkellä niin sanotut SPAC-listautumiset (Special Purpose Acquisition Company) ovat kaiketi kuumin villitys. Teemaan liittyen en malta olla jakamatta Charlie Mungerin hiljattain lataamaa viisautta SPAC-listautumisista:\n“The investment banking profession will sell shit as long as shit can be sold.”\nListautumisissa on tyypillisesti merkittävä määrä erilaisia intressejä ja siten vaaroja konflikteille. Listautumisissa haetaan mahdollisesti uutta rahaa esimerkiksi orgaaniseen kasvuun, velkojen maksuun tai yrityskauppoihin. Vanhojen osakkeenomistajien omistusosuuksien aleneminen on tietysti sitä pienempi, mitä korkeammalla valuaatiolla uutta rahaa haetaan ja mitä vähemmän uusia osakkeita siten printataan. Myös mahdolliset osakkeitaan listautumisen yhteydessä myyvät tahot haluaisivat omistuksilleen pääsääntöisesti mahdollisimman korkean realisoimishinnan. Järjestävä investointipankkiiri haluaa myös siivunsa transaktiosta, joten järjestelyn on hyvä olla mahdollisimman monimutkainen ja kooltaan suuri, jotta on perusteltua napsia palkkiota välistä. Tätähän ei toki voi kenellekään myöntää.\nToisaalta listautumisantiin osallistuvien uusien sijoittajien tahtotila on mahdollisimman alhainen arvostustaso, jotta osakkeeseen jäisi nousuvaraa senkin jälkeen, kun erinäiset sisäpiiriläiset ja intressiryhmät ovat jo mahdollisesti kuorineet kermat päältä.\nKoska omistuksiaan keventävillä ”vanhoilla” omistajilla ja muilla sisäpiiriläisillä on tavanomaisesti tietyt lock-upit ja heitä on yleensä kappalemääräisesti vähän verrattuna uusiin listautumisen yhteydessä saatuihin omistajiin, osakkeen hinnan pörssikaupankäynnissä määräävät pääosin uudet osakkeenomistajat. Myös uusien omistajien intressit ovat moninaiset. Joitakuita kiinnostaa vain ensimmäisen päivän pikavoiton metsästys. Toisia kiinnostaa yhtiön liiketoiminnan kehitys pitkällä aikavälillä, minkä sijoittajat uskovat heijastuvan myös osakekurssin kehitykseen ajan saatossa.\nPikavoittokulttuuri on kaiketi voimakkaimmillaan silloin, kun pörssissä on karnevaalitunnelmat. Viime aikoina ainakin globaalisti on ollut juuri tällaisia piirteitä ilmassa. Yhtiöt arvatenkin haluaisivat ensisijaisesti kärsivällisiä sijoittajia kyytiin, mutta vanhan viisauden mukaan osake ei tiedä ketkä sitä omistavat eikä sitä edes kiinnosta. Yhtiön sijoitustarinan houkuttelevuus ja annin rakenne vaikuttavat omistajakuntaan oleellisesti.\nListautuvan yrityksen kannalta olisi huomattavan tärkeää, että anti menisi nätisti eli se olisi huomattavasti ylimerkitty ja kurssinousua tulisi ensimmäisenä päivänä hatusta repäistynä vähintään 5-20 prosenttia. Jos alkutaival on surkea, monilta loppuu usko nopeasti. Tämä kertonee osaltaan myös siitä, että lukuisat sijoittajat toimivat varsin lyhyellä aikajänteellä, mutta se listautuvan yrityksen täytyy vain hyväksyä. Muussa tapauksessa kannattaa pysyä poissa listoilta.\nHuono pörssistartti voi johtua toki monista syistä, mutta erityisesti silloin, kun tulee negatiivisia yrityskohtaisia uutisia hieman listautumisen jälkeen, vedätyksen maku voi olla voimakas. Tällöin yhtiön pörssitaival on helposti pilattu vuosikausiksi. Uutta rahaa on hankala hakea lisää, vanhojen omistajien mahdolliset lisämyynnit tehdään alhaisilla tasoilla tai ei ollenkaan (ns. overhang-tilanne jatkuu), monet sijoittajat ottavat luovutustappioita sisään verotuksellisistakin syistä, mediassa vain ja ainoastaan haukutaan ja niin edelleen. Tällainen tilanne voi luonnollisesti tarjota myös mahdollisuuksia niille, jotka olivat tutkineet listautujaa jo aikoinaan, mutta jättivät merkinnän tekemättä syystä tai toisesta tai jotka haluavat lisätä omistustaan yhtiössä edullisemmilla tasoilla – tämä toki edellyttää uskoa yhtiön (muuttuneisiin) näkymiin.\nJos listautumishinta on järkeenkäypä, edullinen tai suorastaan halpa ja annin koko on maltillinen suhteessa kysyntään, lähtökohdat onnistuneelle alkutaipaleelle ovat hyvät. Tällöin ovi on pieni ja suuri määrä sijoittajia koittaa tunkeutua sisään, jolloin osakkeen hinnassa on nousupainetta. Niin lyhyellä kuin pitkällä aikavälillä toimivien sijoittajien tunnelmat ovat korkealla.\nJos listautumishinta on kalliinpuoleinen tai suorastaan etova ja annin koko on iso suhteessa kysyntään, tilanne ei näytä lyhyellä aikavälillä hyvältä. Pikavoittoja ei tule ja pidemmänkin aikavälin sijoittajia ketuttaa.\nYhtiön ja annin järjestäjän on siis onnistuttava moninaisen intressikirjon huomioimisessa. Se ei ole aina helppo tehtävä.\nEsitän kolme listautujiin(kin) soveltuvaa viisautta itseltään Warren Buffettilta ja niiden jälkeen oman huomautukseni listautujateemaan sovellettuna:\n“Price is what you pay. Value is what you get.” Mikään yhtiö ei ole loputtoman arvokas, joten liiketoiminnan laadun ohella maksettu hinta pitää aina pystyä perustelemaan. Etsi kohteita, joissa listautumishinta on alakanttiin itse määrittelemääsi potentiaaliin nähden. Tuppuyhtiöilläkin on kuitenkin jokin arvo eli tupakantumpista voi saada ilmaiset savut.\n“It's far better to buy a wonderful company at a fair price than a fair company at a wonderful price.” Aika on hyvän yhtiön puolella, joten oikeasti hyvästä yhtiöstä on järkevää tarvittaessa vähän maksaakin – myös listautumisen yhteydessä.\n”If you are not willing to own a stock for 10 years, do not even think about owning it for 10 minutes.” Grahamlainen koulukunta ei koe pikavoittospekulointeja mielekkääksi toiminnaksi. Sitä ei edes mielletä sijoittamiseksi, vaan puhtaaksi spekuloinniksi. Buffettin miljardeilla se on myös käytännössä mahdotonta, mutta mielestäni yksityissijoittajille on välillä tarjolla odotusarvoltaan houkuttelevia tilanteita, joissa kannattaa olla mukana.\nVarmin tapa pilata listautuminen on hinnoitella listautuminen liian kalliiksi, riskeerata siten pörssitaipaleen alkumetrit ja suututtaa tuhannet uudet sijoittajat. Olivatpa ne uudet omistajat sitten liikkeellä 10 minuutin tai 10 vuoden aikajänteellä.


Rikkaruohoelämää: Ylimääräisiä höyryjä\nMyskimalva - Malva moschata nojailee puutarhaporttiin\nUpean aurinkoisen päivän aamuna meinasin ryhtyä imuroimaan ja sisällä siivoamaan, kunnes tajusin, että sehän on aivan idiootti järjestys. Keskiviikoksi on nimittäin luvattu sadetta pitkälle iltapäivään ja mikäs sen parempi sää sisätilojen puunaamiseen. Yleensä siivoan loppuviikosta, mutta viime viikolla en ehtinyt laisinkaan imuroida kämppää ja se kyllä näkyy kissataloudessa. Kun lisäksi ovet ovat pihalle saakka avoinna kaiket päivät ja ikkunat osin öisinkin, on erityisesti työhuoneestani tullut varsinainen kuolleiden kärpästen hautausmaa. Puhtaat matot odottavat lattialle laskua, mutta ensin aion imuroida perimmäisetkin nurkat ja pestä lattiat.\nMaurinmalva - Malva sylvestris subsp. mauritaniana\nEilinen päivä kului äidin kanssa lääkärissä ja tänään sitten piti soittaa labratuloksia. Vähitellen olen oppinut olemaan hermostumatta asioidessani terveydenhuollon eri instanssien kanssa, mutta tänään oli lähellä, ettei pinna pimahtanut totaalisesti. Osin höyryjen kasaantumiseen vaikutti myös älykännykkä, jossa lienee kaikki muut ominaisuudet, mutta ei kyllä hiventäkään älyä.\nMiten niin yksinkertainen asia, kuin terveyskeskukseen soittaminen voikaan tänä päivänä olla niin äärimmäisen monimutkaista. "Jos haluat palvelua suomeksi jne. paina 1, jos haluat varata aikaa jne. paina 2, jos haluat sitä tai tätä paina 3." Kiltisti noudatan ohjeita ja painelen nappuloita ja tappelen kiukuttelevan puhelimeni kanssa. Vihdoin saan ajan, jolloin minulle soitetaan ja sitten he eivät soitakaan. Kkkrrrrr... (tarkoittaa murinaa ja hampaiden kiristelemistä).\nClematis Rouge Cardinal - tänä vuonna vain kaksi kukkaa, mutta sitäkin kestävämpiä\nVihdoin pääsimme tavoitteista yhteisymmärrykseen, kännykkäni ja minä. Ja vihdoin sain myös yhteyden terveyskeskukseen. Eivät olleet labratulokset valmistuneetkaan, joten huomenna koko homma uudemman kerran. Taidan vaihtaa sim-korttini vanhaan ja yksinkertaiseen näppäinpuhelimeen. Se toimii vaikka yhdellä kädellä ilman temppuja ja akkukin kestää yleensä enemmän kuin yhden puhelun verran.\nKiukusta meikäläinen saa näköjään ylimääräistä ruutia ja sain vihdoin käännettyä kaksi lehtikompostia sekä kitkettyä yhdestä kukkapenkistä rikkaruohot ja siistittyä kukkapenkin reunat. No, kaikki muut kukkapenkit sitten odottavatkin samaa operaatiota. Niin se näyttää olevan, että kun siistimisoperaation on saanut käytyä läpi, voikin jo aloittaa saman homman uudelleen. Sateinen kesä ja viime päivien normaalikesäinen lämpö ovat saaneet ainakin rikkaruohot kukoistamaan.\nKissankelloksi tätä sanon\nKissankellot ovat löytäneet tiensä pihallemme, enkä niitä aio pois kitkeä. Niitä löytyy useammasta paikasta ja tuovat muistoja lapsuuden aurinkoisista kesäpäivistä.\nSonata-mansikoita, vaniljajäätelöä ja minttusuklaata\nTänä kesänä mansikat ovat olleet aivan mahdottoman hyviä. Olen hakenut litran poikineen kylän marketin edustalle majoittuneesta kojusta. Lähituotantoa, sillä nämä mansikat tulevat omalta kylältä. Pakastettavaksi ostamistani marjoista ei tarvinnut heittää ainuttakaan pois ja se on minusta harvinaista. Marjat ovat isoja, kiinteitä ja niin makoisia, että jo tuota kuvaakin katsellessa herahtaa taas vesi kielelle. Kyllä täytyy huomennakin käydä hiukan syöntimarjoja hakemassa, sillä nyt niitä pitää maistella, kun niiden aika on.\nKurkutkin alkavat hissukseen kypsyä\nPitkä päivä kaartuu vähitellen iltaan. Hiukset ovat suihkun jäljiltä vielä märät. Mieli on taas hyvä ja rahoittunut päivän aikaansaannoksista. Vaikka päivällä meinasi känny lentää metsikköön ja kiukun nostattama höyry nousi hetkeä pidemmän ajan päästä, on tämänkin päivän loppusaldo selvästi plussan puolella. Mukavan aurinkoinen ja lämmin tiistai.\nPioniunikko on kylväytynyt viime kesän kukista\nTaidanpa laittaa tietsikan kiinni ja hakea kuivat pyykit narulta. Ja ryhtyä viettämään tiistai-iltaa Ukkokullan kanssa. Nautiskellaan kesästä huomennakin.\nLeena ja Anne Laurén, olette lämpimästi tervetulleita blogini pariin.\nLähettänyt Between klo 18.57\nTunnisteet: kesä, kissankello, kurkku, kärhö rouge cardinal, mansikat, maurinmalva, myskimalva, pioniunikko, punakärsämö, puutarha\nPirjo 21. heinäkuuta 2015 klo 19.29\nOn todellakin epämieluisaa odotella puhelimessa ja kuunnella noita "paina se ja se"- juttuja. Minullakin kerran meinasi mennä älypuhelimen kanssa hermot samasta syystä, sillä en heti tajunnut miten puhelun aikana siihen löytyy ne numerot. Nyt en varmaan taas muistaisi :)\nAikas samanlaisia suunnitelmia minullakin oli, on nimittäin kaksi arkivapaata. Tänään siistin pihalla ja ajoin nurmikon. Oli niin hyvä sää, joten ajattelin vaihtaa lakanat ja pestä ne. Oli aikomus siivota huomenna, mutta en sitten malttanutkaan. Koska aloitin niistä lakanoista, niin tuli sitten pikkutönö siivottua.\nMietinkin miten voi todellakin olla niin palkisevaa laittaa puhtaat matot pestylle lattialle ja kukat maljakkoon. Niin, ilo on oikeastaan aika pienissä asioissa ;)\nBetween 22. heinäkuuta 2015 klo 16.45\nÄidin labra-asiat on hoidettu ja tänään kännykin taas toimi asianmukaisesti. Samoin koti on siivottu jokaista nurkkaa myöten ja puhtaat matot laitettu lattialle. Sisällä siivoaminen sujui hyvin, sillä ulkona on satanut tänään kaatamalla. Nyt alkaa taivas hiljakseen sinetä, joten ehkä vielä illalla pääsee pihalle kuvaamaan.\nJoskus ajattelen, että olenkohan ihan "normaali", kun viihdyn nykyisin niin hyvin näissä omissa nurkissa ja saan suurimman ilon puutarhatouhuista ja siistitystä kodista. Kukkiakin on nyt riittänyt maljakkoon, kun niitä tulee poimittua pois sateen jaloista.\nSaila 21. heinäkuuta 2015 klo 20.08\nKiukku on aika hyvä keino saada aikaan pihalla, olen kans huomannut. Milloin ärsyttävät tyhmät naapurit, milloin venäjän jääkiekkojoukkue... mutta aina silloin kannattaa mennä jonkun oikein mahdottoman nokkospusikon kimppuun, saa revittyä ne juurineen maasta.\nAivan ihana tuo maurinmalva, en tajua miksi en vieläkään ole saanut aikaiseksi hommata sen siemeniä. Viime keväänä taisin päästä niin pitkälle, että alleviivasin sen Maatiainen ry:n siemenluettelosta.\nToivottavasti puhelinhomma huomenna luonnistuu!\nBetween 22. heinäkuuta 2015 klo 16.49\nHarmi, ettei kiukkua voi pussittaa tai muutenkaan säilöä. Sen avulla hommat sujuu kuin itsestään. Ei kai sinulla sentään tyhmiä naapureita ole. Suomalaisethan ovat niin naapurirakkaita, eivätkä laisinkaan kateellisia.....(vitsi,vitsi).\nTänä keväänä löysin Maurinmalvaa ihan K-raudasta. En nimittäin tilannut siemeniä netistä laisinkaan, kun edellisiäkin oli pilvin pimein käyttämättä. Tykkään kovasti Maurinmalvasta, sillä se on takuuvarma kukkija ja kukkii myöhäiseen syksyyn. Äsken tosin pihalla käydessäni huomasin rankkasateen kaataneen Maurini, joten täytyy lähteä kohta virittämään sille tukea. Sadekin näyttää lakanneen ja taivaalla on jo enemmän sinistä kuin harmaata.\nRiitta Jylhä 21. heinäkuuta 2015 klo 20.34\nMinulta myskimalvat katosivat, mutta harmaamalvikin taimia nousee milloin mistäkin. Tänään oli ensimmäiset kukat avautuneet.\nMansikoilla parhaillaan herkuttelen. Niin makeita. Minulla on vielä säilömiset tekemättä. Toivottavasti niitä on vielä ensi viikolla tarjolla.\nBetween 22. heinäkuuta 2015 klo 16.51\nKävin tänään hakemassa meidän kaupan edustalta herkuttelumansikoita ja siellä sanoivat niitä riittävän vielä hyvin pariksi viikoksi. Mansikat oli aamulla poimittuja ja niin hyvälaatuisia, että sitä ääneen ihmettelin. Ainakin täällä satoi koko yön varsin kovasti.\nPelaguu 21. heinäkuuta 2015 klo 20.51\nNautitaan. Vaikka tahtoo kokoajan sataa.. Ei kai tämmöstä kesäö toivottu. Hieno pioniunikko.\nBetween 22. heinäkuuta 2015 klo 16.53\nEi toivottu tällaista kesää. Sellaista ihanan aurinkoista ja sopivan lämpöistä minä toivoin. Sellaista, että pihalla voi istua vielä iltasellakin ja nauttia lämmöstä iholla. Ja tietenkin välillä sopivasti sadetta, mutta ei näin, että sataa usein ja kovaa.\nEhkä sitten ensi kesänä. Nyt täytyy nauttia niistä vähistä aurinkohetkistä. Ja pilvisellähän on mukavampi touhuta puutarhassa.\nKatja 21. heinäkuuta 2015 klo 22.01\nSadepäivät on siivousta varten :) Yhdyn mieleipiteeseen mansikoista, ovat huippuhyviä, mutta ei kyllä ihan joka myyjällä. Välttelen täällä meillä yhden ison tilan mansikoita, yleensä ostan pienemmän tilan marjoja, maku on ihan eri ja laatu aina hyvä.\nBetween 22. heinäkuuta 2015 klo 16.56\nMeillä on ollut muutaman viime vuoden ajan ihan oman kylän mansikoita tarjolla. Hänellä on jokunen pelto ihan tässä kylän laidalla ja toinen mokoma kunnan toisella puolella. Tulevat siis todella läheltä ja ovat aivan erinomaisen hyviä niin maultaan kuin laadultaankin, huonoinakin vuosina. Olen päättänyt, etten enää lähde muualta mansikoita etsiskelemään, vaan ostan näitä hyviksi havaittuja. Ovat ehkä hiukan kalliimpia, mutta eipä mene yhtään hukkaan. Eikä myöskään tule bensakuluja, kun saa läheltä.\nKivipellon Saila 21. heinäkuuta 2015 klo 22.03\nTaidamme elää samaa elämänvaihetta äitiemme ja adrenaliiniemme kanssa...puhtia tulee ja kiukkua noiden iänikuisten puhelinautomaattien kanssa. Kuinka ihmeessä apua tarvitseva ihminen pärjää yksin tuossa viidakossa ja vielä hengissä, asiakaspalvelijat on laitettu kortistoon, taisivat olla liian korkeapalkkaisia ja liian ystävällisiä!\nNo kiukusta saa puhtia ja ikävät ajatukset saa usein valutettua rikkaruohojen sekaan...puutarhalla on ihmeellisen terapeuttinen vaikutus! Meilläkin kurkkujen satokausi alkaa juuri, mansikat vielä tarhalta keräämättä ja mustikkametsä kutsuu!Upeita kuvia olet ottanut!\nBetween 22. heinäkuuta 2015 klo 17.02\nMinun vanhempani eivät omin avuin selviäisi laisinkaan. Äiti osaa käyttää kännykkää soittamiseen ja vastaamiseen, mutta jos pitää painella jotain ylimääräistä, hän hätääntyy ja kaikki menee pieleen. Isä ei osaa senkään vertaa. Järjestimme vanhempani neljä vuotta sitten Uudestakaupungista tänne lähelle, sillä pitkän välimatkan takia auttaminen kävi tosi vaikeaksi. Yhä enemmän he tarvitsevat apua ihan arkisiinkin asioihin ja jotenkin se työ on meistä viidestä lapsesta narahtanut minulle.Välillä kyllä väsyttää ja harmittaakin, kun vanhemmilla on niin paljon sairauksia ja lääkärissä juoksemista. Toisaalta olen ajatellut, että elämä on nyt tätä ja on tämän aika. Lapset ovat aikuisia ja omillaan, eikä lapsenlapsia vielä ole, joten vanhusten hoitaminen on poissa lähinnä omasta ajasta.\nOlen onnellinen, sillä minulla on puutarha. Se on todellakin aikamoinen sielun- ja mielenhoitaja. Sinne katosi taas eilinenkin kiukku. Kompostiin taisi mennä sitä käännellessä.\nEmilie 21. heinäkuuta 2015 klo 22.45\nSinne kitkentään ne kiukut häviää :) toivottavasti. En ymmärrä miten hipaisunäytöllä valitaan puhelun aikana numeroita, hyvä kun osaa vastata puheluun, tai soittaa.\nMulla on jo myskimalvat levinneet vähän sinne ja tänne, joutuu kitkemään niitäkin, kunhan kukkivat.\nTuo maurinmalva olis aivan ihana, en ole minäkään sitä mistään löytänyt :) tai muistanut etsiä.\nBetween 22. heinäkuuta 2015 klo 17.05\nKompostiin taisi eilinen kiukku upota, kuten tuossa Kivipellon Sailalle sanoin. Tänään kännykin taas oli yhteistyökykyinen ja sain äidin labra-asiat hoidettua.\nMaurinmalvan kasvatan joka kesä siemenistä. Ei se ainakaan minulla ole itse siementänyt, joten aina pitää muistaa siemenpussi jostain ostaa. Keväällä löysin Maurinmalvaa K-raudasta. Se on osoittautunut helpoksi kasvatettavaksi, kukkii hienosti ja pitkälle syksyyn.\nMolley 21. heinäkuuta 2015 klo 22.49\nHiljaista sadetta kauniin kesäpäivän jatkeeksi. Koko päivän olen touhunnut pihalla mutta ei näytä puutarhahommat loppuvan.\nÄlypuhelin on joskus aika raivostuttava tai ainakin siltä tuntuu. Myskimalvaa kylvin keväällä ja pieniä taimia on runsaasti, tavallinen malva ei meillä vielä kuki mutta suuret nuput ovat ihan pian avautumassa.\nAvomaankurkkusatoa ei minun kannata odotella, vain yksi kurkuntaimi on noussut pintaan ja ei sekään näytä kovinkaan elinvoimaiselta.\nMansikat ovat todella hyviä ja meheviä ja niitä kannattaa nyt syödä.\nKun blogiasi lukee niin sinä saat puutarhassasi ihan ihmeitä aikaan ja tuskin siinä aina on tuota "kiukkua" mukana, joka vielä lisää puhtia.\nBetween 22. heinäkuuta 2015 klo 17.09\nItse asiassa taidan nykyisin olla aika harvoin todella kiukkuinen. Elämässäni on ollut hyvin vaikeita aikoja, joten sitä on kaiketi oppinut nauttimaan pienistä iloista. Ja niitähän riittää, jos vain osaa ja jaksaa katsoa; Juuso, terveys, Ukkokulta, oma puutarha jne.\nTänä vuonna puutarhan hyötypuolelta on odotettavissa minimaalinen sato. Punajuuretkaan eivät itäneet laisinkaan. Ja niitä olen pitänyt helppoina. Onneksi tämä hyötyviljely on meillä lähinnä mukava harrastus, eikä siitä odotetakaan leivän jatketta. Kiva, jos tulee maistiaisia, mutta hermoja ei sen takia kannata menettää.\nVaahteran lehden Leena 21. heinäkuuta 2015 klo 23.08\nJuu ei aurkonkoisilla ilmoilla siivota ollenkaan. Satteella näytetään hieman imuria keskilattialle. Vastapestyt matot kuitenkin ansaitsevat puhtaan lattian. Kiukkuisena saa kyllä töihin puhtia ja onkin hyvä, jos löytyy tekemistä, muuten saattaisi kiukku purkautua ihan väärään kohteeseen. Kissankellosi näyttää mielestäni harakankellolta. Kissankello on vaaleamman sininen ja harakankellossa on enemmän violetinsinistä, Minä odottelen kovasti pioniunikoitten kukkimista. Ne ovat aivan ihania kukkia.\nBetween 22. heinäkuuta 2015 klo 17.13\nIhan hävettää tunnustaa, ettei vähään aikaa ole edes sitä keskilattiaa näytetty imurille. Mutta tänään on huusholli siivottu viimeistä nurkkaa myöten ja nyt on ihanan siistiä. Puhtaat matotkin pääsivät vihdoin lattialle ja siitäkös Juuso-kissa tykkää. On vissiin pehmeämpää lötkötellä matolla, kuin paljaalla lattialla.\nEn tunne luonnonkukkia kovin hyvin, kun kaikki vapaa-aika menee lähinnä omassa pihassa möyrimiseen. Muistan, että lapsena tunnettiin kellokukat paremmin, kun niitä tuntui silloin olevan enemmän. Ehkä se on vain luulo. Kenties ne tunnisti siksi, että oli pienempi ja katsoi niitä ikäänkuin silmästä silmään.\nPioniunikoista pidän kovasti, mutta jostain syystä onnistun parhaiten tuon lilan version kanssa.\nAmalia 22. heinäkuuta 2015 klo 8.26\nVoi että tiedän tuon tunteen, kun mikään ei luista tuolla TK:ssa\nOnneks oli kesäpäivä ja sait puskea kiukun rikkaruohoon :)\nBetween 22. heinäkuuta 2015 klo 17.33\nNiin, talvella olisi voinut käydä lapioimassa lunta. Mutta entäpä varhain keväällä tai myöhään syksyllä. No, kyllä sitä puutarhassa aina kiukunpurkauskohteita löytyy.\nJa tänään ei kiukkua enää edes ole.\nsylvi 22. heinäkuuta 2015 klo 8.54\nKyllä puutarha on sellainen paikka missä voi rauhoittus ja unohtaa huolensa.\nMinäkään en tykkää ollenkaan älypuhelimista. Minulle ei sen takia ole itellä sellaista joskus kun tarviin matkalla niin suloseni puhelimella ja hän saa soittaa.\nHyvää keskiviikkopäivää sinulle.\nBetween 22. heinäkuuta 2015 klo 17.35\nPuutarha on tosiaan aikamoinen voimavara monessakin mielessä. Pysyy kroppa ja päänuppi hyvässä kunnossa, kun pihalla touhuaa.\nOma kännykkäni alkaa vedellä viimeisiään, joten siinä on osasyy siihen, ettei se aina kunnolla toimi. Mutta kyllä noilla älypuhelimilla välillä on kaikki muu helpompaa, kuin itse soittaminen.\nKeskiviikko alkaa kääntyä illaksi, joten mukavia loppuviikon päiviä sinulle ja Sulosellesi!\nIlona Winebridge 22. heinäkuuta 2015 klo 9.51\ntoisaalta hyvä kun kiukkuenergia älykännyn tai julkisen toimimattomuudesta, ukkokulta saa ol rauhas;) puutarhassa puuhastelu tasoittaa kummasti mieltä, siks siel varmaan niin paljon aikaani vietänkin kuten moni muukin. huomaan et siel nurkal ollut hivenen suosiollisemmat säät, mun malvani vasta nupuilla. kissaihmisenä voi harakankelloakin kutsua kissankelloksi, niin kauniita molemmat;)\nBetween 22. heinäkuuta 2015 klo 17.40\nParin viime viikon aikana on auringonpaisteessa ollut selvästi ihan kesäisen lämmintä. Mutta vettä tulee kyllä ihan joka päivä. Tänään todella pitkään ja runsaasti. Ja säätiedotuksen mukaan samoilla eväillä mennään eteenpäinkin.\nMeidän Ukkokulta on Hämeestä kotoisin, eikä hänen kanssaan tahdo kiukku purkautua laisinkaan. Ehkä hänen avullaan olenkin vuosien mittaan oppinut, että paras päästää kiukku kerralla ulos ja sen jälkeen elo jatkuu normaalina.\nHarakankelloksi ovat muutkin tuon kellokukan nimenneet, mutta sanotaan sitä Juuson mieliksi kissankelloksi. Kun niitä aitoja kissankelloja ei pihaan ole vielä eksynyt.\nSatu Kukkaiselämää 22. heinäkuuta 2015 klo 12.21\nJoo, tiedän tunteen. Kiukku saa kyllä aikaan sellaisen energiavirtauksen ja moni kökkö homma tulee tehtyä! Täällä oli eilen hieno päivä ja nyt tulee vettä taivaan täydeltä.\nBetween 22. heinäkuuta 2015 klo 17.42\nJoskus ottaa niin vietävästi päähän, kun ihan yksinkertaisten asioiden hoitamiseen täytyy käyttää aivan mahdottoman paljon aikaa ja energiaa. Vaan sinne se kiukku upposi ja jäi - puutarhan rikkaruohoihin ja kompostiin.\nEilen täälläkin oli oikein kesäinen päivä. Vasta illansuussa meni pilveen ja alkoi ripottelemaan vettä. Tänään sitä vettä on sitten tullut eilisenkin edestä. Nyt sentään pilvet ovat väistyneet ja aurinko paistaa.\nIrene 22. heinäkuuta 2015 klo 13.53\nTänä kesänä kannattaa olla tarkkana näissa sisä- ja ulkohommissa. Nimittäin jos ei sada, niin ulkona ollaan. Sisähommiin jää nyt aikaa ihan tarpeeksi.\nNoissa äidin terveydenhoitoasioissa menee pinna aika helposti. Miten tuo julkinen puoli ei saa asioitaan mitenkään järjestykseen!\nBetween 22. heinäkuuta 2015 klo 17.45\nTotta, olen yrittänyt rynnätä pihamaalle heti, kun sadesäät taukoavat. Silti kyllä kaipaan sellaisia lämpimiä päiviä, jolloin ulkona tarkenisi pelkästään istuskella. Niitä ei kyllä kovin montaa ole ollut. Heti kun istahtaa, alkavat mustat pilvet vyöryä taivaalle ja kohta jo tulee vettä kaatamalla.\nJoskus ajattelen, että valtion ja kuntien hallinnossa ollaan jumiuduttu jonnekin menneille vuosille. Ei osata hyödyntää nykypäivän tekniikkaa ja ihmisten taitoja, vaan tehdään siten, kuin on aina totuttu tekemään.\nmustakissa 22. heinäkuuta 2015 klo 16.36\nMihinkään ei enää voi soittaa ilman että paina sitä ja paina tätä eikä missään pääse puhumaan oikean ihmisen kanssa, sitä arvostaisin. Esim. hammaslääkäriin jos joutuu perumaan ajan, saa uuden postissa, vain todetakseen, ettei se sovi. Sitten taas uusi soitta ja uusi aika ja kohtahan onkin jo joulu, ennen kuin hammas on kunnossa :(\nSisuuntuminen onkin hyvä purkaa hyödylliseen ja mikäs parempi kohde kuin rikkaruohot - ja niitä tänä kesänä riittää!!\nBetween 22. heinäkuuta 2015 klo 17.50\nNimenomaan. Yksinkertaisenkin asian hoitamiseksi joutuu istumaan ja odottamaan puhelimessa, painamaan numeroita ja ruutuja ja ties mitä ja asiat vain pitkittyvät. Parasta on, kun kaiken sen näpyttelemisen ja musiikinkuuntelun lisäksi ilmoitetaan, että samat asiat voit hoitaa myös netissä. Sitten, kun menet nettiin, siellä on kokoelma vastauksia yleisimpiin ongelmiin, joista ainutkaan ei sovi juuri sinun tarpeeseesi. Kyllä sitä tosiaankin kaipaa ihmiskontaktia, jonka kanssa asian saisi hoidettua kertaheitolla selväksi.\nVesisateet ovat tosiaankin saaneet rikkaruohot rehottamaan. Onneksi ne lähtevät kosteasta maasta helposti, mutta ilmestyvät yhtä nopeasti uudelleen. Pitäisi varmaan ryhtyä myymään terapia-aikoja omaan puutarhaan. "Tule ja pura kiukkusi rikkaruohoihin. Vain 10 euroa/tunti ja olet kuin uusi ihminen".\nTuulevi 22. heinäkuuta 2015 klo 17.50\nOikeita kissankelloja ilmestyy teiden pientareille vuosi vuodelta ainakin täällä Keski-Pohjanmaalla. En tiedä mistä johtuu. Välillä olivat jo aika harvinaisia. Olipa muuten mukava kuulla että pioniunikko kylväytyy itsekseen. Minulla on sitä ensimmäistä kesää ja mielenkiinnolla odotan nuppujen aukeamista.\nKaupunkilaistyttö 22. heinäkuuta 2015 klo 21.32\nJuu, kyllä on mennyt hankalaksi tuon julkisen terveydenhuollon tavoittaminen, siksi yritän sitä välttää... Erikoissairaanhoito kyllä toimii, kun sinne asti on päässyt, ainakin joskus.\nOnpa sinulla upea maurinmalva, olen kateellinen, koska en itse saanut maurinmalvakylvöä onnistumaan :(\nSussi 23. heinäkuuta 2015 klo 15.50\ntiedän tuon tunteen älykännnykän että palvelunumeroiden kanssa


Sjöberg: Kirjoittamaton kirja - Kipparilehti.fi\nSjöberg: Kirjoittamaton kirja\nSe on taas talvi tullut. Veneilijöitä se ei pahemmin yllättänyt, toisin kuin aina nuo autoilijat.\nTähän aikaan vuodesta on mukava tarkkailla, milloin viimeiset veneet laitureista häviävät – jos häviävät olleenkaan. Aina on nimittäin niitä, jotka eivät sairauden, muistamattomuuden tai muun välinpitämättömyyden takia venettään talveksi pois korjaa.\nRattoisaa on raikkaana alkutalven aamuna katsella, kun veneissä miehet hiestä höyryävinä yrittävät epätoivon vimmalla kiskoa vanhaa perämoottoriaan käyntiin. Kokemuksesta voi Sjöberg sanoa, että kyllä se vastaa reippaasti ainakin yhtä ellei useampaakin viiden kilometrin lenkkiä tai kuntosalikäyntiä.\nJa tulos on sitten hyvinkin vaihteleva. Joku moottori käynnistyy, joku ei sitten millään. Vanha konstihan on antaa perämoottorille kunnon ryyppy. Parhaiten se onnistuu kaasutinkoneessa, jossa kaasuttimien edestä poistetaan imuilman äänenvaimennin tai muu turha hörhötys. Sitten kaasuttimen tai kaasuttimien kurkkuihin ruiskautetaan vaikka tippakannulla bensaa, sen jälkeen kaasu auki ja raju nykäys narusta.\nToisinaan kone saattaa olla jo valmiiksi märkä, jolloin toimenpide vain pahentaa tilannetta. Silloin on viisainta kuivata tulpat, ja vetäistä muutama kerta reippaasti narusta. Samalla voi tulpan reiästä lorauttaa pari tippaa bensaa suoraan palotilaan. On jo sitten varsinainen ihme, jollei kone näillä konstein hyppää tulille.\nBensan kanssa saa kyllä mieluummin olla vähän varovainen. Ei olisi nimittäin ensimmäinen kerta, jos kone potkaisisi takaisin ja sylkisi tulta käynnistäjän silmille kaasuttimien kurkuista.\nPalavat tupakitkin kannattaa pitää erillään näistä touhuista. Vielä kirjoittamaton kirja ”Konemiehen käytännön kokemukset” nimittäin kertoo tapauksista, jolloin tupakka on sytyttänyt polttoainehöyryn silloinkin, kun bensaa on vain kaadettu astiasta toiseen. Kun apumiehellä on sätkä kärynnyt huulessa, niin kohta on kärähtänyt muukin kuin huuli.\nSamaisessa kirjassa kerrotaan paljon muutakin. Niin kuin esimerkiksi miten siinä käy, kun dieseliä aletaan käynnistää eetterin kanssa.\nSitä ei kyllä edes Sjöberg tiedä, vaikka paljon tietääkin, miksi siinä käy, niin kuin käy. Väittävät, että homman jujuna olisi dieselin suurin piirtein tuplasti suurempi puristussuhde bensamoottoriin verrattuna. Oli nyt miten oli, niin joka tapauksessa on niin, että hommassa tulee se musta rauta koneen kupeesta ulos katsomaan, että kuka se siellä oikein suihkuttelee ja mitä?\nSe on pahan näköistä ja ikävää katseltavaa, kun lohkon kupeessa on kunnon reikä. Mitä isompi ja vahvempi kone on kyseessä, niin sitä rumempaa jälkeä tulee.\nTalvipakkaset ovat veneilijöille muutenkin vähän ikäviä. Jotkut kyllä osaavat varautua talveenkin, mutta kyllä ovat monet konstit tarpeen.\nUsein luotetaan siihen, että nolla-asteista lämpimämpi vesi kyllä pitää moottorinkin sen verran lämpöisenä, ettei se jäädy.\nKyllä jäätyy, sanoo Sjöberg, kokemuksen syvällä rintaäänellä.\nKun pakkasta on sellaiset vähän yli kymmenen astetta, niin ankkajäähän menee niin merivesipuoli kuin sulkuventtiilitkin, vaikka jäähdytysjärjestelmässä itsessään olisi minkälaiset aineet tahansa. Raakavesikoneista puhumattakaan.\nJaa, että mitäkö sitten käy, jos vain koneen nakkaa pyörimään ja odottelee, että kyllä se siitä lämpiää?\nNo, lämpiäähän se, juu. Ja lämmittää konehuonetta sen verran, että muut osat alkavat pikkuhiljalleen sulaa. Niinhän se varmaan toimii, ajatteli aikanaan Sjöbergkin.\nMutta useimmiten moottori, pahalainen, on siihen mennessä jo polttanut ainakin pakosarjan tiivisteet, kumisen pakoputken, kannen tiivisteen, vääntänyt kannen kieroksi ja kaikkea muuta pientä korjailtavaa talvi-iltojen iloksi.\nSiinäkin menee isännän naama pikkuhiljaa peruslukemille, kun alkaa tammikuun paukkupakkasilla purkaa pelkän pressun alla säilytyksessä olevan veneen konetta.\nEi se vielä mitään, että työkalut ovat huurteessa ja tarttuvat vähän kosteisiin sormiin kiinni ja vievät kämmennahkan mennessään, mutta kun moottorin pultit ja mutterit ovat kosteasta rasvasta niin jäässä, että eivät avaudu ennen kuin pultti katkeaa tai kulmat pyöristyvät.\nJuttu on nimittäin niin, että kohtalaisen kokoinen moottori ei kunnolla jäädyttyään sula muutaman tunnin lämmittämisellä. Ei, vaikka sitä tohottaisi minkälaisella puhaltimella. Pikemmin se menee niin, että kun moottorin saa toiselta puolen edes kosketuslämpöiseksi, niin johan alkaa toinen puoli olla uudestaan jäässä.\nTiedättehän tietysti, mikä on suomalaisen sisämoottorimyyjän paras kaveri? Se on tietysti aikaisin ja nopeasti tuleva pakkanen syksyllä. Silloin koneista paukkuvat halki niin kannet kuin lohkotkin.\nSikäli perämoottorimiehet ovat onnellisessa asemassa, että moottorista jäähdytysvedet valuvat aina pois, eikä pelkoa pakkasista juurikaan ole. Kunhan muistaa pitää moottorin alhaalla ja perän vedessä. Vaan jos kone on ylhäällä, niin kuin usein näkee, niin alas vesipumppuun valuva vesi jäädyttää pumpun. Sitten kun höräyttää käymään, niin siipipyörän kappaleet sen kuin rutisevat ja paukkuvat poikki.\nJos sattuu olemaan käsikäynnisteinen moottori, niin narusta on syytä ensin vetää hellävaroen ja kokeilla, josko siipipyörät jumittavat vähänkään. Siihen kun lopettaa, niin paljon on vielä pelastettavissa.\nEi muuten, mutta rikkinäisellä vesipumpulla ajettaessa pahaa jälkeä syntyy lyhyessä ajassa, ellei koneessa satu olemaan varoitusvaloa ja kuski sitä tarkkaile.\nMutta se jäissä ajeleminen on ihan kyllä hauskaa puuhaa. Mukavalta tuntuu, kun vene nousee kokonaan jään päälle, ja vain perämoottorin alaosa on vedessä. Vanaveden sijaan jälkeen jää vain kapean kapea railo jäähän.\nPaatin ohjattavuus onkin sitten ihan toinen juttu, senkin sanoo kokemuksesta


Lastenkulttuurikeskus Efekti etsii yhdessä muiden lastenkulttuurikeskusten kanssa uusia lapsille suunnattuja näyttämöteoksia\nLastenteatterin ideahautomo hakee vuoden 2019 ITU-esitystä\nITUjen näyttämön järjestävät Helsingin Annantalo, Vantaan Lastenkulttuurikeskus Pessi, Turun Lastenkulttuurikeskus Seikkailupuisto, Hämeenlinnan Lasten ja nuorten kulttuurikeskus ARX, Lahden lastenkulttuurikeskus Efekti, Sipoon Lilla Villan ja Espoon Lasten kulttuurikeskus Pikku-Aurora\nITUjen näyttämölle voi hakea esitysidealla, tekstikatkelmalla, kohtauksella tai demolla uudesta, pienille lapsille suunnatusta näyttämöteoksesta. Esityksen muotokieli on vapaa. Se voi edustaa nukketeatteria, sirkusta, musiikki- ja tanssiteatteria, puheteatteria tai performanssitaidetta. Kutsu on suunnattu taiteen ammattilaisille ja teoksen takana tulee olla laskutuskelpoinen rekisteröity yhteisö.\nHakemuksien perusteella 6–8 ehdotusta valitaan ITUjen näyttämökatselmukseen, joka järjestetään Seikkailupuistossa Turussa 21.9.2018. Näistä taiteen ammattilaisraati valitsee vuoden 2019 ITU-esityksen. Esityksen ensi-illan tulee olla vuonna 2019 ja se toivotaan järjestettävän näyttämön tuotantotukitahojen kanssa yhteistyössä. Valitulle ITU-esitykselle myönnetään tuotantotukea 8000 €, josta myönnetään laskua vastaan 6000 € vuonna 2018 ja 2000 € vuonna 2019.\nNäyttämön järjestävät lastenkulttuurikeskukset ostavat valmiista teoksesta yhteensä vähintään 10 esitystä. ITU-esityksien määrä riippuu myös siitä, kuinka teos mukautuu erilaisiin esitystiloihin.\nLisäksi voidaan valita Pikku-Itu-esitys, jolle myönnetään 3000 € tuotantotuki. Pikku-Itu-esityksiä ostetaan vähintään yhteensä 4 kpl.\nHaku päättyy ma 11.6.2018. Katselmukseen valituille ilmoitetaan valinnasta to 21.6.2018 mennessä.\nITU-hakemuksen tulee sisältää seuraavat seikat: tekijät yhteystietoineen ja esittelyineen, teoksen työnimi sekä kuvaus suunnitellusta teoksesta tuotantoaikatauluineen ja alustava rahoitussuunnitelma.\nHakulomake ja liitteet lähetetään ensisijaisesti sähköpostilla:\nTulostettu hakulomake postitetaan liitteineen viimeistään 11.6.2018 klo 16 mennessä:\nVuoden 2018 ITU on Grus Grus Teatteri ry:n Koivuhiiri ja Päästäinen ja Pikku-Itu Katve ry:n tanssiesitys Kastor ja Pollux.


Palvelut & hinnasto – Hieronta Flyktman: Ammattitaitoista kehonhuoltoa.\nTarjoan klassisen hieronnan lisäksi urheiluhierontaa, johon kuuluu muokkaavaa käsittelyä, palauttavia/valmistavia käsittelyitä sekä passiivisia venytyksiä. Lisäksi urheiluhieronnassa otetaan urheilijan tai liikkuvan ihmisen kokonaistilannetta huomioon ja muokataan käsittely sen mukaan. Yhdistelen ns. perushieronnan aikana klassisen hieronnan ja urheiluhieronnan menetelmiä. Faskiakäsittely on myös mahdollista, lisätietoa faskioista hinnaston alla. Lisäksi käsittelyyn voidaan yhdistää nivelten mobilisointeja. Valikoimassa myös hieronnan ja liikeharjoittelun yhdistämistä. Etenkin urheilijoilla ja paljon liikkuvilla on mahdollisuus käydä liiketestauksessa ja teettämässä lihashuoltosuunnitelma. Huomioithan, että ainakin ensimmäisellä kerralla tehdään haastattelu ja mahdolliset tutkimukset, jotta pystyn antamaan sinulle laadukkaampaa hoitoa.\nMaksutavat ovat pankki-/luottokortti, Mobilepay, ePassi Hyvinvointi, Smartum Hierontasaldo ja Edenredin hierontaetu. EPassia, Edenrediä ja Smartumia käytettäessä et voi hyödyntää alennuksia.\nNs. täsmäisku johonkin kohtaan, esim. pohkeet, hartiat jne. Varattavissa vain erikseen kysyttäessä.\nTässä ajassa ehtii käsitellä esim. yläselän tai alaselän.\nSopiva aika vaikka selälle tai jaloille.\nSyvällisemmin ehtii käsitellä selkää, jalkoja tai selkä + rinta -aluetta.\nOma suosikki esim. hyvään jalkojen tai koko selän käsittelyyn.\nToinen oma suosikki, todella huolellisesti ehtii tekemään esim. jalat tai selkä-rinta-käsi-akselin. Ehtii toki myös esim. jalat + selän tässä ajassa.\nEnsin tehdään testit, jonka mukaan käsitellään ja tehdään yhdessä tilanteeseen sopiva liikeharjoittelu. 60min voidaan toteuttaa myös pelkkänä harjoitteluna\nTehdään testit, jonka mukaan käsitellään ja tehdään yhdessä tilanteeseen sopiva liikeharjoittelu. Ehditään tekemään enemmän kuin 60 min ajassa.\nTehdään testit, jonka mukaan käsitellään ja tehdään yhdessä tilanteeseen sopiva liikeharjoittelu. Pystytään kattavammin tekemään kuin lyhyemmissä ajoissa.\nTehdään testit, jonka mukaan käsitellään ja tehdään yhdessä tilanteeseen sopiva liikeharjoittelu. 120 min ajassa saadaan hyvin keskitettyä hieronta ja liikeharjoittelu laajalle alueelle.\nLiiketestaus (30 min) 25 €\nTestataan tarpeen mukaan voimaa, liikkeen hallintaa ja liikkuvuutta.\nLihashuoltosuunnitelma (60 min) 50 €\nKartoitetaan tilanne haastattelun kautta, tehdään tarvittavat testit ja tehdään asiakkaan treeniaikatauluun soveltuva lihashuoltosuunnitelma.\nLiikkuvuusohjelma (60 min) 60 €\nOhjelmaa suunnitellessa otetaan huomioon tämän hetkinen tilanne ja tarpeen liikkuvuuden kehittämisen suhteen. Aika voidaan käyttää kahdella tapaa: Käynnillä kartoitetaan tilanne ja tehdään liikkuvuusohjelma, joka lähetetään sähköpostiin mahdollisine ohjeineen tai käydään tilannetta viestein etukäteen läpi ja käynnillä tutkitaan ja tehdään liikkuvuusharjoittelua yhdessä.\nLahjakortteja myynnissä kaikille palveluille. Lahjakorttien myynti järjestyy ottamalla yhteyttä ja sopimalla hakuaika. Kortit laskutetaan vasta, kun kortin saaja on korttinsa käyttänyt.\nVoimassaoloaika 6kk ostopäivästä.\nVoimalan jäsenet -5%\nOKKL Sporttipassi -10%\nOlen aina kiinnostunut sopimuksesta seurojen/joukkueiden kanssa. Mikäli haluat joukkueellesi tai seurallesi yhteistyösopimuksen, ota yhteyttä.\nFaskia tarkoittaa pääasiassa kollageenista muodostuvaa sidekudosta, joka jakaa kehon osat (esim. elimet ja lihakset) erilleen. Lisäksi sen tärkeä tehtävä – etenkin lihasten suhteen – on välittää ja jakaa kehoon kohdistuvia voimia, jotta liikkeen tuottaminen olisi mahdollisimman taloudellista.\nMikäli faskian toiminta on rajoittunutta, liikerajoituksia ja kiputiloja saattaa ilmetä. Faskiakäsittelyllä pyritään parantamaan faskian eri kerrosten välistä liukua ja näin tuomaan lisää liikkuvuutta. Käsittelyä tehdään tavallisesti käsin liikkeen kautta, faskiaraudalla tai imukupeilla, joista itse käytän käsiä ja rautoja. Huomiona, että raudalla tehtynä käsittely voi alkuun sattua ja tehdä mustelmaa, mutta kun kalvojen välinen liuku paranee, käsittely ei tunnu oikein miltään. \nFaskiakäsittely sopii kaikille, mutta koska käsittely pyritään kohdistamaan ensisijaisesti lihaksen pinnalla olevaan kalvoon, se ei ole välttämättä niin raskas keholle. Näin etenkin urheilijoiden on hyvä antaa mahdollisuus faskiakäsittelylle, koska sitä periaatteessa voidaan tehdä ennen treenejäkin.


NO DEPOSIT BONUS: €1000 Bonus + 250 ilmaiskierrosta\n€1000 casino bonus + 250 ilmaiskierrosta\nTablet- ja mobiilicasino\nRedbet perustettiin vuonna 2002 ja oli täydessä toiminnassa jo vuonna 2004. Redbet tarjosi jo silloin ensiluokkaisia pelikokemuksia pelaajilleen. Asiakas on aina ollut fokuksessa Redbetillä, ja asiakkaille tarjotaan erittäin nopeat kotiutukset, älytön määrä eri pelejä ja vielä valttikorttina yhden alan parhaimmista asiakaspalveluista. Kaiken lisäksi suomeksi!\nRedbetillä pelaajille tarjotaan jatkuvasti runsaita bonuksia sekä kasinoon, urheiluvedonlyöntiin, että pokeriin.\nRedbet Casino tarjoaa kolmella ensimmäisellä talletuksella isoja bonuksia sekä ison kasan ilmaiskierroksia. Yhteensä jopa 1000€ bonusta + 250 ilmaiskierrosta.\nTalletus 1: 100% bonusta jopa 100€ + 100 ilmaiskierrosta Twin Spin -peliin.\nTalletus 2: 50% bonusta jopa 400€ + 100 ilmaiskierrosta Starburst -peliin.\nTalletus 3: 25% bonusta jopa 500€ + 50 ilmaiskierrosta Gonzo´s Quest -peliin.\nTämän lisäksi Redbetin pelaajat saavat joka kuukausi uuden talletusbonuksen, sekä joka viikonloppu viikonloppubonuksen.\nRedbetillä tärkeitä asioita ovat aina olleet kotiutusten nopeus ja turvallisuus. Redbet onkin alalla tunnettu nopeiden kotiutusten takia. Redbetillä voi turvallisesti käyttää suomen verkkopankkeja talletusten ja kotiutusten tekemiseen, ja tämän lisäksi löytyvät luonnollisesti kaikki muut yleiset maksutavat kuten Neteller, Skrill ja maksukortit.\nRedbetillä voit pelata yli 400:ää eri peliä ja niitä löytyy kaikilta isoimmilta pelinvalmistajilta kuten NetEnt, Microgaming, Betsoft, NYX, Bally, Aristocrat jne. Kasinopelien lisäksi löytyy erittäin laaja ja toimiva urheiluvedonlyönti sekä pokeria.\nKaikkia Redbetin pelejä voi pelata suoraan selaimessa eikä pelaaminen näin ollen vaadi pelaajalta minkäänlaista ohjelmiston asennusta.\nRedbetillä saat asiakaspelvelua suomeksi puhelimella, live-chatissa sekä sähköpostin välityksellä.\nRedbetiltä saadut voitot ovat myös suomalaisille verovapaita, eli voiton jälkeen ei tarvitse jännitellä verottajan väliin tuloa ja pelaaja voi nostaa voitot samantien tililleen.\nRedbet on siis toimiva ja turvallinen kasinovalinta suomalaisille. Tämän takaa ystävällinen ja tehokas asiakaspalvelu, nopeat kotiutukset sekä runsas määrä anteliaita bonuksia.\nPelaa Redbetillä jo tänään!


LUOTETTAVAT JA KESTÄVÄT KATOT\tEnsisijaisiin tavoitteisiimme kuuluu korkealaatuisten ja ammattitaitoisten palvelujen tarjoaminen asiakkaillemme.\nKattojen säännöllinen huolto ehkäisee mahdollisia ongelmia ja kalliita korjaustöitä. Vaikka huoltotyöt voi suorittaa talonomistaja itse, on kuitenkin varmempi ja tehokkaampi antaa ne asiantuntijoiden hoitaa, joiden asianomaiset tiedot ja taidot varmistavat parhaan tuloksen. Säännöllinen huolto takaa katon pitkän käyttöiän ja turvallisuuden!\nJos katto vuotaa tai on sellaisessa kunnossa, että pian alkaa vuotaa, ongelma on hoidettava välittömästi välttyäkseen vakavilta vahingoilta. Hoidamme hätäkorjaukset 24 tunnin kuluessa. Tulemme paikalle, tutkimme ongelman syyt ja korjaamme sen välittömästi.\nOÜ Turmar Kate toteuttaa tasa- ja harjakattojen rakennus- ja kunnostustöitä. Tämän lisäksi tarjoamme ympäri vuoden kattojen huoltopalveluja - kesäisin poistamme epäpuhtauksia ja tukkeutumia, tarvittaessa korjaamme ja asennamme katto-osia, talvisin toteutamme lumen- ja jääntorjuntatöitä. Avustamme myös hätätilanteissa, reagoiden 24 tunnin kuluessa.


E-EPA ehkäisee rasvamaksaa - Terveysuutiset - Tohtori Tolonen\n26.10.2009 (Päivitetty: 14.3.2017 )\nE-EPA kehitettiin Japanissa 1980-luvulla. Tohtori Tolonen toi sen Suomeen kesällä 2003, jonka jälkeen siitä tuli suosittu ravintolisä. Parhaissa E-EPA-kapseleissa on mukana D3-vitamiinia, joka tehostaa E-EPAn hyviä vaikutuksia. Yläkuvassa näkyvät rasvamaksan syntyyn vaikuttavat tekijät, joita E-EPA vastustaa.\nE-EPA ehkäisee alkoholista riippumatonta rasvamaksaa, osoittavat japanilaiset tutkimukset. Rasvamaksa on Suomessakin hyvin yleinen tauti, josta kaikki sitä potevat eivät ole edes tietoisia. Syynä tautiin ovat lihominen ja sokeri- ja rasva-aineenvaihdunnan häiriöt, eritoten diabetes ja metabolinen oireyhtymä. Tutkimukset puoltavat E-EPAn käyttöä näissä tiloissa.\nTokion lääketieteen yliopistossa hiirille syötettiin rasvaista ravintoa, jolloin niille kehittyi rasvamaksa. Osa hiiristä sai ruoan lisänä EPAn etyyliesteriä eli E-EPAa, jolloin rasvan kertyminen maksaan estyi ja veriplasman kolesteroli, triglyseridit ja fosfolipidit vähenivät (katso kuvat).\n"E-EPAn käyttö ja kalaruoan syönti voivat ehkäistä sekä metabolista oireyhtymää että alkoholista riippumatonta rasvamaksaa", kirjoittavat tutkijat In Vivo -lehden syyskuun numerossa 2009.\nTutkimustulos vahvistaa toisen japanilaisen työryhmän havaintoja vuodelta 2009, josta olen jo kertonut (linkki alla).\nEnglantilainen kliininen tutkimus vahvisti, että väkevöity ja puhdistettu 90-porosenttinen kalaöljy tehoaa alkoholista riippumattomassa rasvamaksassa (2016). 17 tutkimuksen meta-analyysi tukee näitä käsityksiä (de Castro ja Calder 2017).\nNemoto E, Suzuki S, Kikuchi H, et al. Ethyl-eicosapentaenoic Acid Reduces Liver Lipids and Lowers Plasma Levels of Lipids in Mice Fed a High-fat Diet. In Vivo September 2009 23:685-689 Abstract Figures only\nE-EPAsta kerrotaan lisää Kalaöljyoppaassa


Ammattilaiselta artistille: Valokuvaaja Maria Kimalle\nArtistille ammattilaiselta -sarja esittelee artistille elintärkeitä yhteistyökumppaneita ja kertoo heidän näkökulmastaan onnistuneen projektin tai työn vaiheita ja toimintatapoja. Tässä sarjassa ammattilaiset antavat artistille vinkkejä sekä ajatuksia siihen, miten yhteistyöstä saadaan mahdollisimman hedelmällinen ja tuottoisa. Ensimmäisenä haastattelun antoi helsinkiläinen valokuvaaja Maria Kimalle.\nKertoisitko itsestäsi ja työstäsi?\nOlen helsinkiläinen valokuvaajatar. Taiteilijanimeni on Maria Kimalle. Kuvaamiani kuvia olet voinut nähdä artistien omilla taiteilijasivuilla, levynkannessa, lehdissä, keikkajulisteissa, näyttelyissä ja promomateriaalissa. Kamerani edessä on ollut niin pin-up-malleja, burleski-artisteja, taiteilijoita kuin muusikoitakin. Liikun mielelläni kamerani kanssa pääkaupunkiseudulla ja joskus kauempanakin. Tällä hetkellä minulla on studio käytössäni Helsingin Tapanilassa. Sen lisäksi olen kuvaajana PinUpHelsingin tiimissä ja mitä erilaisimmissa kuvauspaikoissa kuvauspäivien myötä.\nSuhtaudun valokuvaukseen intohimolla ja se näkyy ottamissani kuvissa. Aloitan puolivuosittain tai vähintäänkin vuosittain uusien innostavien kuvausprojektien kanssa kehittämään osaamistani ja kokemustani kuvauksen saralla. Tällä hetkellä minua inspiroi mieskuvaus ja aloitinkin vuoden 2018 loppupuolella mieskuvaprojektin, joka jatkuu ainakin kevään 2019 ajan. Etsinkin kamerani eteen vielä muutamia mielenkiintoisia, ilmeikkäitä kasvoja, parrakkaita miehiä, särmikkäitä piirteitä, charmikasta harmautta.\nMalli: DJ Kool Ski / The Master Brothers. Valokuva: Maria Kimalle\nMiten kuvauksiin tulisi valmistautua?\nMieti, millaisena haluat nähdä itsesi kuvissa ja kokoa vaatetuksesi ja tyylisi sen mukaisesti. Voit vaikkapa ottaa kuvauspaikalle pari vaihtovaatetta mukaan, jos muutatkin mielesi asun suhteen tai haluat jonkun yksityiskohdan erilaiseksi, tai jos alkuperäinen asu ei toimikaan kuvissa halutulla tavalla. Vaatteet kannattaa silittää ennen kuvausta ja irtonukat/-hiukset poistaa vaatteista vaikkapa teipillä. Kuvaajana arvostan huolella laitettuja hiuksia/partaa/meikkiä, jolloin kuvien jälkikäsittely on nopeampaa ja itse kuvaustilannekin sujuu leppoisammin. Kuvaukseen kannattaa varata aikaa vähintään tunti, mielellään kaksi.\nMinkälaisia ohjeita kuvaaja toivoo artistilta?\nEtukäteispalaveri joko ihan livenä, puhelimessa tai sähköpostilla antaa hyvän perustan kuvauksille. Jos sinulla on mielessä selkeä visio, mitä haluat, voit kerätä inspiraatiokuvia esim. Pinterestiin tai piirtää oman visiosi. Tutustu myös kuvaajan editointikäsialaan, jotta tiedät millaista editointia voit häneltä odottaa tai pyytää.\nMitkä ovat kuvaajan parhaat vinkit kuvattavalle?\nParhaita kuvia saadaan, kun et liikoja jännitä kameran edessä ja muistat vaihtaa asentoa hivenen aina kameran sulkijan räpsähdyksen tai salaman väläyksen jälkeen. Pienikin asennonmuutos saattaa tehdä kuvaan juuri sen oikean jutun ja kuvasta tulee suosikkikuvasi. Hymyä ja naurua ei kannata pidätellä, ettei kasvojen ilmeistä tule väkinäisiä. Mielummin annat ilon pulppuilla muutamassa kuvassa. Kyllä niitä vakavailmeisiäkin kuvia sitten saadaan, jos niitä oli tarkoitus kuvata. Kuvissa tärkeää on hyvä ryhti, ei sellainen sotiaallinen - ellei sellaista juuri haeta - vaan sellainen, jossa kannat oman kehosi luontevasti. Tarvittaessa neuvon sinua, missä pitää käsiä, mihin katsoa, miten istua tai seistä ja muistuttelen ryhdistä, leuan asennosta ja milloin mistäkin.\nMaria Kimalteen kuviin voit tutustua täältä:\nKööpenhaminan terveiset, viimeisiä viedään!\nPalailin hetki sitten Kööpenhaminasta nauttien täysin rinnoin koulutukseni toiseksi viimeisestä lauluopettajaseminaarista. Matka oli erittäin antoisa monin puolin, sillä mukanani toin muun muassa ison kasan erilaisia vinkkejä ja työkaluja laulun efektien hallintaan. Kun kolme perusperiaatetta, moodit ja äänenväri ovat hallussa, ovat efektit loistava keino viedä ilmaisua eteenpäin ja korostaa oleellisia osia kappaleesta. Viime aikoina ykstyistunneilla laulajat ovat olleet erittäin kiinnostuneita esimerkiksi särö-efekteistä ja tämä viikonloppu oli aivan loistava hetki täydentää ja päivittää sen alan viimeisimmät tutkimustiedot takataskuun. Erittäin mielenkiintoinen ja työntäyteinen seminaari on siis takana!\nValmistuminen häämöttää ja viimeinen reissu Kööpenhaminaan tulee pian, jo kesäkuussa! Silloin lennän kotiin valtuutetun Complete Vocal Technique -laulunopettajan tutkinnon kanssa. Huikeaa, miten aika vierii! Nähdään tunneilla!\nMiksi liikunta on tärkeää laulajalle\nLiikunta on meille tärkeää laulajina, koska sen avulla pysymme vahvoina mutta myös opimme tuntemaan lihaksemme. Miksi lihasten tunteminen on meille eduksi? Kysymys on yksinkertaisesti siitä, että mitä paremmin tunnemme lihaksemme, sen paremmin voimme valjastaa niiden voiman käyttöömme. Mitä haastavampia kappaleita lähdemme harjoittelemaan, sitä oleellisempaa on tietää miten voimme tukea laulua ja välttää äänen käheytymisen tai väsymisen.\nTuen käyttö on lihastyötä\nTukiessamme laulua aktivoimme lihaksia, jotka auttavat säätelemään ilman ulostuloa. Lienee varmaan sanomattakin selvää, että jos osaamme säännellä tätä lihastoimintaa, äänentuotto helpottuu huomattavasti. Näin saamme tuen haastavissa kappaleissa tasapainoon helpommin ja pystymme etenemään kohti haastavampia kappaleita.\nVoimme rentouttaa lihakset helpommin\nSilloin kun tiedämme mitkä lihakset tukevat laulua, voimme oppia myös huomaamaan milloin jännitämme niitä. Joskus myös stressaavat elämäntilanteet saattavat aiheuttaa tarpeettomia lihasjännityksiä. Tämän vuoksi on hyvä tietää, miten lihakset rentoutetaan. Myös keikkasetin aikana ja jopa kappaleen sisällä on hyvä osata rentouttaa lihakset esimerkiksi soolojen aikana, jottei laulamisesta tule tarpeettoman raskasta.\nLihakset voi oppia tuntemaan olematta atleetti tai maratoonari: riittää, että tiedät miten tuki toimii sinulle parhaiten, jotta voit laulaa haluamiasi kappaleita.


Käyttöehdot - Eurahoitusneuvonta.fi\nEurahoitusneuvonta.fi –sivustoa ylläpitää Business Finland Oy (jäljempänä Business Finland).\nSivusto kokoaa yhteen EU-rahoitusmahdollisuuksiin liittyvää tietoa Euroopan unionin avustuksista, lainoista, takauksista, pääomasijoituksista, tuista ja julkisista hankinnoista, sekä ohjaa ja neuvoo niiden käytössä. Palvelun tavoitteena on tarjota keskitettyä tietoa EU-rahoituksesta sekä edesauttaa sen kansallista hyödyntämistä.\nOsa sivustolla esitetyistä sisällöistä on muiden organisaatioiden kuten Team Finland -verkostoon kuuluvien toimijoiden tuottamaa. Business Finland ei vastaa näistä sisällöistä.\nYhteydenottolomakkeella voi lähettää kysymyksiä ja palautetta verkkopalvelusta Business Finlandille. Palautteisiin ja kysymyksiin voidaan vastata vain, jos yhteystiedot on täytetty (sähköpostiosoite, nimi). Yhteydenottoihin vastataan ensisijaisesti sähköpostilla.\nEurahoitusneuvonta.fi -verkkosivujen käyttö edellyttää seuraavien ehtojen hyväksymistä. Avaamalla nämä sivut sitoudut noudattamaan näitä käyttöehtoja. Sivujen käyttö ei ole sallittua, ellet hyväksy näitä ehtoja. Business Finlandilla on milloin tahansa oikeus muuttaa näitä käyttöehtoja päivittämällä ne.\nEurahoitusneuvonta.fi -verkkosivuja saa tarkastella tietokoneella tai vastaavalla laitteella, tulostaa niistä osia ja välittää aineistoa eteenpäin. Sivujen ja sen sisältämien aineistojen käyttö muuhun kuin ei-kaupalliseen tarkoitukseen on kiellettyä, ellei tähän ole Business Finlandin kirjallista etukäteislupaa.\nSivuston sisältö ja kuvamateriaali ovat Business Finlandin tai sen yhteistyökumppanien omaisuutta ja tekijänoikeuslain suojaamia, ellei toisin ole ilmoitettu.\nBusiness Finlandin julkaisemien tiedotteiden ja muiden julkiseksi tarkoitettujen asiakirjojen käyttö julkiseen tiedonvälitykseen on sallittu, jos tiedon lähde mainitaan sitä käytettäessä.\nVerkkosivujen toiminnallisuus, sisältö ja vastuu vahingoista\nBusiness Finland tarjoaa sivut lukijoilleen sellaisena kuin ne ovat sekä pidättää itsellään oikeuden milloin tahansa muuttaa sivuja ja rajoittaa niille pääsyä. Business Finland ei takaa sivujen virheetöntä ja keskeytyksetöntä käyttöä eikä vastaa sivujen käytöstä mahdollisesti aiheutuvista välillisistä tai välittömistä vahingoista.\nBusiness Finland ei myönnä takuita siitä, että aineisto soveltuu johonkin käyttötarkoitukseen eikä se vastaa sivuston sisällön mahdollisten virheiden käyttäjälle aiheuttamista kustannuksista tai vahingosta. Business Finland ei myöskään ole vastuussa sellaisesta haitasta, joka johtuu sivustoon linkitetystä materiaalista, joka on ulkopuolisten osapuolten julkaisemaa tai jonka ulkopuolinen on tuottanut sivustolle.\nMikäli Business Finlandin verkkosivuilla on linkkejä kolmansien osapuolten verkkosivuille tai palveluun, ei Business Finland vastaa kolmannen osapuolen sivujen sisältämästä aineistosta tai palvelusta. Kolmannen osapuolen sivujen käyttö tapahtuu täysin käyttäjän omalla vastuulla. Tutustu sivujen käyttöehtoihin ja hyväksy ne ennen käytön aloittamista.\nBusiness Finland noudattaa henkilötietolain säännöksiä ja suojaa verkkosivustollaan käyvien henkilöiden yksityisyyttä voimassa olevan lainsäädännön mukaisesti. Tarkemmat henkilötietojen käsittelyn periaatteet löydät täältä.\nSeuraavassa tietoa Business Finlandin yleisimmin käytössä olevista evästeistä.\nKäytämme evästeitä jäljittääksemme toimintaa Linkedinissä. Nämä evästeet eivät kerro meille, kuka sivuilla vierailee, mutta voimme kerätä tiedon pohjalta kohdeyleisön, jolle voimme näyttää paremmin kohdennettuja sisältöjä verkkosivustoillamme. Tutustu Linkedin-palvelun evästeisiin osoitteessa.\nBusiness Finlandin ja sen yhteistyökumppanien logojen ja tavaramerkkien käyttöehdot\nSivustolla esiintyvät nimet, kuviot, logot ja tavaramerkit ovat Business Finlandin tai sen yhteistyökumppanien omaisuutta. Niiden kopioiminen, siirtäminen, jakeleminen, tallentaminen tai muu hyödyntäminen on kiellettyä, ellei tähän ole Business Finlandin tai sen yhteistyökumppanin kirjallista etukäteislupaa.\nEurahoitusneuvonta.fi-sivujen kehityksestä ja ylläpidosta vastaa Business Finland. Sivuston saavutettavuusseloste löytyy Business Finlandin sivuilta. Lue lisää.


SSS: Totuus Nokian sokkisuunnitelmasta paljastui vasta nyt - Digitoday - Ilta-Sanomat\nSSS: Totuus Nokian sokkisuunnitelmasta paljastui vasta nyt\nNokian Salon-tehdas aamulla 14. kesäkuuta 2012. (KUVA: Antti Aimo-Koivisto)\nJulkaistu: 26.11.2012 12:17 , Päivitetty: 26.11.2012 12:19\nNokian ikävä Suomi-suunnitelma paljastui vuosien jälkeen ex-pomon avauduttua Salon Seudun Sanomissahttp://www.sss.fi/uutiset/418808.html.\nSuunnitelmat ja laskelmat Nokian Salon-tehtaan sulkemisesta aloitettiinkin jo paljon aiemmin, kuin julkisuudessa aiemmin on myönnetty.\nAsiasta kertoi Salon Seudun Sanomien haastattelussa Nokian Salon, muiden Euroopan tehtaiden, Etelä-Korean Masanin ja Kiinan Pekingin tehtaiden talousjohdossa työskennellyt Ilkka Juva.\n– Itse aloitin laskuharjoitukset vuonna 2007, mutta sain kyllä jo valmiita aineistoja edeltäjältäni, Juva sanoo.\nJuva kertoi halunneensa itse varoittaa Salon päättäjiä, muttei voinut sanoa mitään. Samaan aikaan Salo rakensi Isohärjänmäkeen uutta vuokra-asuntolaa lähinnä Nokian tarpeisiin.\n– Asiat olivat sisäpiiritietoa ja yt-lakikin rajoitti mahdollisuutta puhua. Ei suunnitelmista voinut kertoa, vaikka olisi halunnut sanoa kaupungille, että pitäkää nyt vähän supumpaa taloutta, kun homma saattaa mennä aika pahaksi.\nJuva irtisanoutui työstään kesällä 2010.\nNokia pudotti pommin vasta kesäkuussa 2012. Tällöin yhtiö ilmoitti, että 3700 irtisanotaan Suomessa ja että Salon matkapuhelintehdas suljetaan. Tutkimus- ja tuotekehitysyksikkö jatkaa kuitenkin toimintaansa Salossa.


YAUN valmistelee Brysselin Eurooppa-neuvostoa - Eurooppatiedotus\nEtusivu› Ajankohtaista›Uutinen›YAUN valmistelee Brysselin Eurooppa-neuvostoa\nEU:n yleisten asiain ja ulkosuhteiden neuvosto (YAUN) kokoontuu Luxemburgissa 21. ja 22. lokakuuta.\nNeuvoston keskeisin aihe on laajentuminen, joka on myös Brysselissä 24. ja 25. lokakuuta kokoontuvan Eurooppa-neuvoston pääaihe. Eurooppa-neuvoston on määrä tehdä tarvittavat päätökset, jotta EU:n lopulliset kannat vielä avoinna oleviin kysymyksiin voidaan antaa hakijamaille viimeistään marraskuun alkupuolella ja saattaa neuvottelut päätökseen sovitussa aikataulussa.\nKeskeisiä aiheita ovat rahoituskysymykset: mahdollisen budjettikompensaation laskentamalli ja suorat maataloustuet. Myös toimielimiä koskevat määräykset ovat esillä. Neuvostossa keskustellaan lisäksi komission 9. lokakuuta julkaisemista edistymisraporteista sekä laajentumisstrategiasta yleisesti.\nSuomi tukee tavoitetta päättää neuvottelut nimettyjen kymmenen hakijamaan kanssa vuoden loppuun mennessä ja kannattaa komission esitystä antaa Bulgarialle ja Romanialle tarkistettu tiekartta sekä lisätä liittymistä edeltävää tukea. Turkkia tulee rohkaista jatkamaan uudistuksia. Suomi pitää tärkeänä, että uusista jäsenmaista ei tule nettomaksajia heti liittymisen jälkeen. Maatalouden tarkistettuihin kantaluonnoksiin sisältyvä esitys siitä, miten maatalouden suorat tuet otettaisiin asteittain käyttöön uusissa jäsenmaissa on Suomen hyväksyttävissä.\nToinen pääteema on Kaliningradin kysymys. Brysselin Eurooppa-neuvoston on määrä tehdä tarvittavat päätökset Kaliningradin ja muun Venäjän välisen liikenteen mahdollisista erityisjärjestelyistä. Käsittelyn pohjana ovat komission tiedonanto Kaliningradin kauttakulkuliikenteestä sekä YAUN:n 30. syyskuuta hyväksymät Kaliningradia koskevat päätelmät. Komissio on suositellut kauttakulkuviisumia vastaavan helpotetun matkustusasiakirjan käyttöönottoa.\nSuomi pitää tiedonannossa esitettyä lähestymistapaa hyvänä. EU:n yhteisen linjan säilyttäminen on nyt ensiarvoisen tärkeää. Ratkaisun Kaliningradin kysymyksessä tulee pohjautua Schengen-järjestelmän säilyttämiseen ja Liettuan suvereniteetin kunnioittamiseen. Pysähtymätöntä junaa koskevan ratkaisun voi tehdä vain laajentunut EU perusteellisen arvioinnin pohjalta ja sen jälkeen, kun tekniset esteet ovat poistuneet.\nYAUN:n pyrkimyksenä on saada aikaan neuvoston poliittinen yhteisymmärrys EU:n solidaarisuusrahastoa koskevasta neuvoston asetuksesta. On todennäköistä, että tämä voidaan todeta ilman keskustelua.\nUlkosuhteissa Lähi-idän tilanne on keskeisin aihe. Rauhanprosessin saamisessa uudelleen käyntiin avainasemassa on YK:n, EU:n, Yhdysvaltojen ja Venäjän ns. kvartettiyhteistyö, kuten myös EU:n ja Yhdysvaltojen tiivis yhteistyö. EU on tehnyt esityksen tiekartasta rauhanprosessin etenemiseksi. Tiekartta pyritään saamaan hyväksytyksi kvartettiyhteistyössä. Tavoitteena tulee olla rauha ja Palestiinan valtion perustaminen kesään 2005 mennessä.\nYhdysvaltojen aktiivinen toiminta Israelin ja palestiinalaisten konfliktin ratkaisemisessa on oleellista. Irakin kysymys ei saisi johtaa rauhanponnistelujen vähentymiseen. EU pitää edelleen tärkeänä kansainvälisen rauhankonferenssin järjestämistä. Palestiinalaishallinnon uudistuksen tulisi jatkua. Tavoitteena on, että palestiinalaishallinnon vaalit voidaan järjestää ensi vuoden alussa. EU voisi antaa käytännön tukea esimerkiksi vaalimonitoroinnissa.\nNeuvosto keskustelee lisäksi EU:n ja Venäjän huippukokouksesta, joka järjestetään 11. marraskuuta Kööpenhaminassa. Huippukokouksen asialista on valmisteilla. Kaliningradin kysymys muodostuu todennäköisesti huippukokouksen tärkeimmäksi aiheeksi.\nMaakohtaisista kysymyksistä esillä ovat Länsi-Balkanin tilanne alueella meneillään olevan vaalisyksyn kannalta, ihmisoikeusdialogin aloittaminen EU:n ja Iranin välillä sekä mahdollisesti myös Balin pommi-isku ja Norsunluurannikon tilanne. Esillä on lisäksi ns. Kimberleyn prosessi raakatimanttien alkuperän sertifiointijärjestelmästä liittyen Sierra Leoneen, Angolaan ja Liberiaan kohdistuviin pakotteisiin.\nSuomesta neuvoston kokoukseen osallistuvat ulkoministeri Erkki Tuomioja ja ministeri Jari Vilén.\nVALTIONEUVOSTON TIEDOTUSYKSIKKÖ TIEDOTE 270/2002


EU:n toimivalta pohjamutia myöten uusiksi - direktiivit suosituksiksi — johanneshirvaskoski\n10.5.2014 23:52 Johannes Hirvaskoski 3 kommenttia\nHelsingin Sanomat uutisoi (HS 8.5.) allekirjoittaneen vaativan kansanäänestystä Suomen jäsenyydestä Euroopan Unionissa. Tämä pitää paikkansa, mutta on vain osa laajempaa keskustelunavausta Euroopan Unionin uudistamisen suunnasta.\nEnsin muutama huomio Unionin kehityksestä ja siitä, kuinka valtiosuvereniteetin peruspilarit, lainsäädäntövalta, rahapoliittinen valta, sekä talouspoliittinen (finanssipoliittinen) valta ovat muuntuneet jäsenyytemme aikana.\nLiittyessämme EU:n jäseneksi vuonna 1995, perustui liittyminen kansanäänestykseen. Luovutimme tuolloiselle Unionille merkittävän osan lainsäädäntövaltaamme, sillä direktiivit ovat lainsäätämisohjeita. Niiden voimaan saattaminen oli ja on pakollista. Unionin toimivaltaan kuuluva lainsäädäntöala on jäsenyyden aikana laajentunut.\nLiittyessämme rahaliittoon Keskusta vaati kansanäänestystä, sillä euron ja siihen liittyvän keskuspankkijärjestelmän kautta luovutimme Unionille merkittävän osan rahapoliittista valtaamme. Hallituspuolueet SDP ja Kokoomus torjuivat kansanäänestyksen.\nRahaliiton ja erityisesti finanssikriisin myötä olemme luovuttaneet Unionille merkittävän osan talouspoliittista (finanssipoliittista) valtaamme. Kehitys voidaan tiivistää siten, että talous- ja kasvusopimus asetti tavoitteet julkiselle taloudelle ja ns. Six Pack -säännökset asetti sille sanktiot, eli tasolle 0,5 % BKT:sta yltävän sakkomahdollisuuden. Tämän jälkeen ns. Budjettikurisopimus asetti koordinointivelvoitteen ja ns. Two Pack loi budjettien ennakkovalvonnan mekanismit.\nOlisi harhaanjohtavaa sanoa, että talouspoliittinen valta olisi luovutettu (kokonaan) Brysseliin, mutta yhtä harhaanjohtavaa olisi sanoa, että olemme sen suhteen enää täysin itsenäisiä.\nOn vain johdonmukaista - sekä Keskustan politiikan pitkän linjan mukaista - pitää kansanäänestystä tarpeellisena myös talouspoliittisen vallan osalta.\nEn kuitenkaan ehdota kansanäänestystä julkisen talouden valvontamekanismeista sinänsä. Sen sijaan olisi aiheellista saman tien miettiä uusiksi – pohjamutia myöten, kuten Keskustan eurovaaliohjelmassa todetaan –mitkä asiat kuuluvat Unionille ja mitkä kansalliselle tasolle.\nEhdotan keskeiseksi uudistukseksi Lissabonin sopimuksen artiklassa 288 ilmaistun direktiivien pakollisen täytäntöönpanemisen uudelleenarviointia. eli lainsäädäntövallan laajaa palauttamista jäsenvaltioille. Tällä uudistuksella Euroopan Unionin luonne muuttuisi kokonaan toiseksi. Kunkin direktiivin täytäntöönpanon pakollisuus tai vapaaehtoisuus tulisi arvioida erikseen. Arviointi tulisi tehdä esimerkiksi Euroopan Parlamentin valiokuntakäsittelyn yhteydessä. Muutos loisi todellista sisältöä läheisyysperiaatteelle ja Komissio joutuisi ottamaan asian huomioon aina esityksen antaessaan.\nKyse olisi merkittävästä muutoksesta. Parhaina käytänteinä annettavien direktiivien käyttöön ottamisesta vastaisivat jäsenvaltioiden hallituksen kansalaisilleen. Kun keskustelu tapahtuisi paikallisesti, kokemus elämälle vieraista, kaukaa annetuista normeista vähenisi. Eurooppalaisten ihmisten kokemus Unionin demokraattisuudesta paranisi ja normien osuvuus tarkentuisi.\nDirektiivien vapaaehtoisuus toteuttaisi samaa funktiota kuin jäsenvaltioiden oikeus päättää keinoista direktiivin tavoitteiden mukaisesti. Se kuitenkin toteuttaisi tuota funktiota huomattavasti paremmin. Keinojen ja tavoitteiden erottelu on periaatteessakin vaikeaa ja käytännössä tuo Unionin toimivallan rajaus on jäänyt kuolleeksi kirjaimeksi. Direktiivit ovat usein hyvin yksityiskohtaisia ja teknisiä sisällöltään.\nKaikkiin direktiiveihin vapaaehtoisuus ei tietenkään sopisi, mutta se katkaisi nykyisen etenemisen yhdenmukaisuuteen kaikessa. Sen aktiivinen soveltaminen antaisi EU:lle kokonaan toisen luonteen jäsenvaltioidensa liittona.\nLissabonin sopimuksen myötä Euroopan Parlamentilla on aloiteoikeus perussopimuksiin tehtävistä muutoksista. Euroopan Parlamentti voi siis itse tehdä aloitteen direktiivien osittain vapaaehtoisesta täytäntöönpanosta. Koska muutos rajaisi Unionin toimivaltaa, se saattaisi olla tehtävissä myös yksinkertaistetussa tarkistusmenettelyssä, ilman hallitustenvälistä konferenssia.\nNäin merkittävät Unionin toimivaltaa rajaavat muutokset ovat tässä murrosajassa poliittista realismia, Ison-Britannian mahdollisen kansanäänestyksen vanavedessä. Lisäksi pian kautensa aloittavassa parlamentissa on ensimmäistä kertaa mahdollista, että läheisyysperiaate muodostuu juridisesta periaatteesta poliittiseksi periaatteeksi. Tämä edellyttää kuitenkin että eurokriittisten ryhmien sekavan joukon onnistuu ryhdistäytyä toimimaan Euroopan Unionin rakentavaksi uudistamiseksi.\nUudelleen neuvoteltu perussopimuskokonaisuus olisi sitten alistettava kansanäänestykseen myös Suomessa.\nKannatan itse Euroopan Unionin jäsenyyttä. Haluaisin nähdä Unionin kuitenkin uudistuvan, sekä palaavan yhä tiiviimmän ja kömpelömmän keskusjohtoisuuden sijasta takaisin jäsenvaltioidensa liitoksi. Ilman uudistumista Eurooppa on parodisoimassa itsensä, muuttumassa Danielin kirjan kuvaamaksi savijalkaiseksi Golem –hirviöksi. Golem Euroopan sijasta tarvitsemme ketterän, resilientin ja sopeutumiskykyisen Kansojen Euroopan.\nTämä transformaatio olisi osa paikallisempaan maailmaan suuntaavaa poliittista linjaa, joka on tarpeen kestävän tulevaisuuden rakentamiseksi.\nTimo Isosaari 11.5.2014 00:41\nTuon suuntainen kehitys olisi toki suotavaa, mutta tässä vaiheessa kovin epätodennäköistä. Aikaa legitimaation palauttamiseen on kovin rajallisesti niin taloudellisen kuin sosiaalisenkin paineen vuoksi. Unionin hallittu purkaminen tai uusi inkarnaatio pitäisi pystyä toteuttamaan kohtuullisen yksimielisesti, jotta se sujuisi hallitusti.\nOma mielipiteeni on vielä hiukan vähemmän unionia, eli se olisi vain kansainvälinen suunnittelukomitea, joka antaa suosituksia yhteisistä päämääristä ja tavoitteista. Kukin maa pyrkiköön niihin sitten omalla tavallaan.\nPilkuntarkka lainsäädäntö tuhoaa jo sinänsä innovaatioiden perustan, koska nopea kehityskulku on rajattu jo lähtökohtaisesti keinovalikoimasta.\nPelkästään Suomen kohdalla puhutaan niin suurista alueellisista eroista, että merkittävä osa päätöksenteosta pitäisi mielestäni hajauttaa maakuntiin.\nEuroparlamentille en löydä mitään järkevää funktiota. Se on hirvittävän kallis, kankea ja lopulta kosmeettinen yritys matkia demokratiaa. Monet diktatuuritkin ovat tuottaneet laadukkaampaa bulkkijuridiikkaa. Korruptionkaan suhteen ei ole järin suuria eroavaisuuksia.\nOmalta osaltani pidänkin tavoitteena europarlamentin lakkauttamista. EU-erovaatimus puolestaan perustuu siihen, että mitään positiivista kehitystä ei tule tapahtumaan ilman jämäköitä vaatimuksia. Tyly lähtökohta pakottaa konkreettiseen vastaantuloon tai sitten yhteistyön jatkamiseen ei ole perusteita. Business as usual...\nJuho Joensuu 11.5.2014 13:05\nTuo direktiivien ja yleensäkin ylätasolta tapahtuvan täsmäohjauksen periaate on kuvaava esimerkki siitä, millaiseksi ohjausjärjestelmä muuttuu, jos sitä suunnittelevat hyväätarkoittavat ihmiset, joilla ei ole ensimmäistäkään aavistusta hierarkisen ohjauksen periaatteista.\n(Hyvin toimiva) hierarkinen ohjausjärjestelmä ei koskaan ohjaa suoraan alatasoja vaan antaa vain niille tavoitteita. Se pyrkii antamaan ne tavoitteet siten, että järjestelmien ristikkäisvaikutus ei saata alajärjestelmien ohjauksia taistelemaan toisiaan vastaan. Sen pitää siis ottaa huomioon alajärjestelmien resurssit ja ohjattavuus mutta ei ohjata niitä suoraan.\nEn olisi Isosaaren tapaan lakkauttamassa koko EU:ta ja sen parlamenttia. Mutta sen sijaan EU:n ja parlamentin toimintaan pitäisi saada negatiivisen takaisinkytkennän elementtejä, jotka estävät niitä jatkuvasta kasvusta ja näin kaikkien resurssien omimisesta omaan käyttöönsä.\nNykyisellään parlamentin toiminta muistuttaa paljolti perinteistä suomalaista siltarumpupolitiikkaa. Tärkeintä parlamentaarikolle on turvata oma asema saavuttamalla joitain näennäisesti omia äänestäjiä palvelevia pieniä voittoja ja näkyvyyttä. Hyvin harva näyttää edes ajattelevan suurempia kokonaisuuksia ja erottavan pieniä asioita isoista asioista.\nVäittäisin jopa, että suomalaisen europarlamentaarikon tehtävä ei ole puolustaa Suomen etua. Siis ei sillä tavalla, kuinka saataisiin aikaan Suomea hyödyttäviä päätöksiä. Sen sijaan Suomen etu pitäisi nähdä niin, että myös suomalainen parlamentaarikko ajattelee kokonaisuuden etua. Mutta sillä tavoin, että ohjataan tavoitteita ja jätetään mahdollisimman paljon lopullista päätöksentekoa kansallisille tasoille. Aivan kuten kansallisellakin tasolla pitäisi jättää lopullista päätöksentekoa kunnalliselle tasolle.\nTies monennenko kerran totean, että pidän ajattelustasi, Johannes. Näyt osaavan hahmottaa dynaamisten järjestelmien lainalaisuuksia ja ymmärtävän hajautettujen järjestelmien edut. Sen lisäksi yhdistät näköjään aina yksittäisiä asioita kokonaisuuksiin etkä tyydy pelkkään osaoptimointiin.\nJohannes Hirvaskoski 11.5.2014 16:10\nKiitos taas kiittämisistä Juho.\nFacebook-sivullani "Johannes Hirvaskoski goes politiikka" tätä ehdotusta arvioi rakentavaksi keskustelunavaukseksi Outotecin toimitusjohtaja, Nokian ex-teknologiajohtaja, Keskuskauppakamarin ja Teknologiateollisuus ry:n hallituksen jäsen Pertti Korhonen.\nOlen arviostasi yhtä iloinen, kuin olen Korhosen em. kommentista, sillä pyrin juuri tuohon: kompleksien järjestelmien näkökulman tuomiseen poliittiseen päätöksentekoon sekä hajauttamisen periaatteen muodostumiseen huomattavasti nykyistä painavammaksi yhteiskunnalliseksi strategiaksi.


jooga | YINJOOGAA & STRESSINPOISTOA\nJouni Hallikainen, 1 vuosi 12.5.2020 sitten\nEilisen ja huomisen välissä on hyvä olla\nUlkona saderintama on valloittanut tienoon ja maalaa maisemaa harmaan sävyin. Eilinen, kenties kesän viimeinen hellepäivä, on vain kaunis muisto iholla ja sielussa. Koko upea ja kokemusrikas kesä on nyt taakse jäänyttä elämää ja olemme syksyn kynnyksellä, enemmän jo porstuan puolella kuin ulkona. Kiinalaisin lasein katsottuna maalementtikin muuttuu hiljalleen metallielementiksi. Kupissani Lue lisää…\nJouni Hallikainen, 2 vuotta 11.9.2019 sitten\nKiinnostaako syventää omaa tietämystäsi yinjoogasta? Ohjaan syksyllä jokaisen kuukauden viimeisenä perjantaina yinjooga-workshopin Turun keskustassa, Yoga Nordicin joogastudiolla. Kaikki neljä loppuvuoden 2019 yinjooga-aiheista työpajaa voi käydä läpi joko progressiivisena kokonaisuutena tai sitten ottaa sieltä vain sen teeman, mikä eniten itselleen resinoi. Ensimmäisellä kerralla eli tämän viikon perjantaina (30.8.2019, alk. klo 18.00) Lue lisää…\nJouni Hallikainen, 2 vuotta 27.8.2019 sitten\nJoogaopettajuuteni neljä peruspilaria\nPidin pienen loman ennen kesäkauden joogaohjauksia ja käytin aikani niin lepäämiseen, kuin oman joogaharjoituksen äärelle uppoamiseen. Lomapäivien leppoisan soljumisen lomassa kuuntelin myös paljon maailamanluokan joogaopettajien haastatteluja, joita Paula Mitten oli koonnut omaan podcastiinsa Yoga Teacher Master Class -teeman alle. Nyt olo on viiden lomapäivän jälkeen äärimmäisen inspiroitunut ja odotan jo Lue lisää…\nJouni Hallikainen, 2 vuotta 3.6.2019 sitten\nJouni Hallikainen, 2 vuotta 30.4.2019 sitten\nTalven 2019 tunnit julkaistu\nNyt olemme taas saaneet sovittua Yoga Nordicin kanssa tulevista opetustunneistani heidän Turun salillaan. Keikkoja teen jatkossakin Helsingin suuntaan, mutta tässä alla vakkarituntini, joista nostettakoon esiin kahden tunnin mittainen yin-jooga & meditaatio -kombo. Onhan jooga-asanoiden (l. asentojen) yksi tärkeimmistä tehtävistä valmistella keho istuma-asennossa tehtävää meditaatiota varten. Nyt sellaiseen kokonaisvaltaiseen joogakokemukseen on Lue lisää…\nJouni Hallikainen, 3 vuotta 18.12.2018 sitten\nPyöräilyä ja elämäntotuuksien kertausta Aurinko paistoi kauniisti ja vatsassa lämmitti runsas sunnuntaiaamiainen. Syksyn viimeisiä lämpöisiä päiviä vietiin ja sekös nosti mieleen ajatuksen pitkästä pyörälenkistä. Turussa asuessa tuli tehtyä työmatkan polkien, mutta nyt maalle muutettuamme matkaa on jo sen verran, ettei sitä enää millään pysty pyöräilemään. Niinpä on jäänyt tuo hieno Lue lisää…\nJouni Hallikainen, 3 vuotta 4.11.2018 sitten\nJouni Hallikainen, 4 vuotta 20.2.2018 sitten\nJouni Hallikainen, 4 vuotta 27.11.2017 sitten


Kesäkerhot 3-6 -vuotiaille lapsille - Perhetoiminta Kirkkonummella / Familjeverksamhet i Kyrkslätt\nKesäkerhot 3-6 -vuotiaille lapsille\nKesäkerhotoiminta on tarkoitettu 3–6 -vuotiaille lapsille. Kerhot kokoontuvat viitenä päivänä viikossa kahden viikon ajan 3 tuntia kerrallaan, klo 9-12. Lapsen voi tuoda ja hakea joustavasti. Ilmoittautua voi koko ajaksi tai valita vain toisen viikon.\nVeikkolan seurakuntakodilla, Kisapolku 1\nMasalan kirkolla, Tinantie 4\nPapinniityssä, Grandalantie 2 E\nKesäkerhossa ulkoillaan, liikutaan ja leikitään lastenohjaajien ohjauksessa. Kesäkerhoissa lapset toimivat pienryhmissä yhdessä ohjaajien kanssa annettuja turvallisuusmääräyksiä noudattaen. Sään salliessa olemme koko kerhoajan ulkona. Kerhon aikana on pieni hartaushetki ja aikaa omien eväiden syömiselle. Kerhoon tarvitaan mukaan reilut eväät, vesipullo, päähine sekä vaihtovaatteet.\nHakuaika lasten kesäkerhoihin on 20.5. – 28.5.2020. Kerhoihin haetaan sähköisellä lomakkeella nettisivuillamme osoitteessa www.kirkkonummenseurakunnat.fi. Kerhopaikasta ilmoitetaan kotiin sähköpostilla perjantaina 29.5.2020. Kesäkerhotoiminta on maksutonta.\nkesätoiminta, Lapset - För barn kerho, kesätoiminta, lapset Permalink\nKesäkerhot 3-6 -vuotiaille lapsille 21/05/2020\nFörsamlingens barnkör 22/01/2020\nasukaspuisto barn dagläger ilta-perhekahvila kesä kesätoiminta kesätoimintaa koululainen lapset lapsiperheet leiri leiripäivä läger neuvontapiste ohjaamo ohjaamokirkkonummi parisuhde perheet perhekahvila puistoruokailu Pyydä apua -nappi päiväleiri sadut satupiknik sommar tukiviittomat Vanhemmat vauvakahvila veikkola yhden vanhemman perhe\nHöstDax höslovsläger för elever i åk3-6


Fazer Juuresleipä -arvonnan säännöt - Indieplace - arvontojen säännöt\nFazer Juuresleipä -arvonnan säännöt\nBlogipostauksia kommentoimalla voi osallistua Fazer Juuresleipä -arvontaan. Arvonnan säännöt ovat seuraavat:\nVoittajien arvonnan suorittaa kukin bloggaaja arvonnan päätyttyä. Kukin kampanjaan osallistuva bloggaaja arpoo yhden (1) voittajan postaustaan kommentoineiden kesken. Arvontoja suoritetaan yhteensä yhdeksän (9) ja voittajia on yhteensä 9.\nOsallistuneiden kesken arvotaan kussakin kampanjapostauksessa yksi (1) 20 €:n arvoinen Fazerin tuotepaketti. Palkintoja ei voi vaihtaa rahaksi tai toiseksi palkinnoksi. Palkinnot toimitetaan kun kilpailun osallistumisaika on loppunut kaikissa kampanjablogeissa, ja kaikilta voittajilta on saatu yhteystiedot palkintojen toimittamista varten.


Kritiikin Kannukset -palkinto taiteilijaryhmä Honkasalo-Niemi-Virtaselle | Taiteilija\nKritiikin Kannukset -palkinto taiteilijaryhmä Honkasalo-Niemi-Virtaselle\n6.4.2018 – Kirjoittaja: Nelli Tuominen – Valokuvaaja: Nelli Tuominen\nTaiteilijat Felicia Honkasalo, Sinna Virtanen ja Akuliina Niemi vastaanottivat palkinnon Galleria Sinnessä torstaina 5. huhtikuuta.\nSuomen arvostelijain liitto SARV myönsi tämän vuoden palkinnon kolmen taiteilijan ryhmälle. Kuvataiteilija Felicia Honkasalo, kuvataiteilija ja trumpetisti Akuliina Niemi sekä dramaturgi Sinna Virtanen muodostavat yhdessä sukunimiään kantavan kollektiivin.\nHonkasalo, Niemi ja Virtanen liikkuvat taiteen ja tieteen välimaastossa. Ryhmä haastattelee asiantuntijoita, toimii tutkimuksellisesti ja työskentelee eri alojen taiteilijoiden kanssa. SARV:n raati oli vaikuttunut heidän yhteistyöstään, työskentelytavoistaan ja monikollisista teoksista, joissa sekoittuvat myytit, historia, kokemukset ja tulkinnat.\n”Vaikka me kaikki kolme teemme itseksemme myös teoksia, niin on hienoa että tuetaan juuri työryhmää”, iloitsee Honkasalo.\nKolmikon viimeisin teossarja kertoo Levänluhdan lähteestä. Sieltä löydetyt rautakautiset muinaisjäännökset ihmisluineen ovat edelleen mysteeri. Ryhmä teki aiheesta trilogian, jonka Chimera-installaatio on parhaillaan esillä Galleria Sinnessä Helsingissä. Toinen osa, näyttämöteos Nature Morte, esitettiin viime kuussa Mad Housessa Helsingissä. Trilogian kolmas osa on ääniteos, jonka ryhmä toteuttaa Levänluhdan lähteellä ensi syksynä.\nTeoksen syntyyn meni aikaa kaksi ja puoli vuotta.\n”Teimme pitkään tutkimusta ja pohjatyötä ja myös vierailimme ja työskentelimme Levänluhdan lähteellä. Työskentelyssämme on aina ollut tärkeää, että mennään paikan päälle, koska haluamme myös ruumiillisesti kokea sen maiseman”, sanoo Honkasalo.\nRyhmällä on ollut esityksiä ja näyttelyitä vuodesta 2015 alkaen. Heidän tapansa yhdistää taidetta ja tiedettä syntyi luonnontieteellisessä museossa Lontoossa. Virtanen vieraili Honkasalon luona tämän asuessa kaupungissa ja yhdessä he innostuivat brittiläisestä paleontologi Mary Anningista.\n”Me törmättiin museossa valtavaan ichthyosaurukseen. Ja siellä oli pieni kuva pienestä naisesta. Kävi ilmi että tämä nainen on löytänyt ensimmäisen ichthyosauruksen valtavan fossiilin ennen kuin edes [Darwinin] Lajien synty oli ilmestynyt. Ja sitten me kiinnostuttiin, tai jopa obsessoiduttiin siitä ja haluttiin käsitellä sitä taiteen kontekstissa”, kertoo Virtanen.\nVirtanen ja Honkasalo kutsuivat Niemen mukaan projektia varten. He halusivat luoda Anningista uuden, hänen työhönsä keskittyvän muotokuvan Lontoon museon romanttisen maalauksen vastapainoksi. Fossiilit ja geologinen aika menivät kuitenkin taiteilijoiden arkiymmärryksen yli, joten he konsultoivat tieteen tekijöitä, Anningin kollegoja tässä päivässä.\nRyhmälle oli luontevaa jatkaa tästä työskentelyä yhdessä ja loppua ei näy. Suunnitteilla on paljon uutta.\n”Sen projektin jälkeen on aina tuntunut siltä, että kun tarttuu johonkin yhteen asiaan, niin siitä lähtee sellainen rihmasto, johon tulee myös eri alat ja eri tieteenalat mukaan. Nyt meillä on lähtenyt liikkeelle sellainen trinitiitti-hanke, jossa käsitellään radioaktiivisuutta. Teemme yhteistyötä Helsingin Yliopiston kokeellisen fysiikan laitoksen kanssa”, kertoo Niemi.\nToisinaan tieteen tekijöitä on vaikea saada mukaan projekteihin. Joskus jo aloitettu yhteistyö ei ole edennyt loppuun saakka ja asiantuntijoiden innostaminen on vaikeaa. Kolmikko vitsailee oville koputtamisesta ja kuuluttamisesta ja lukemattomista soitoista.\n”Eivät kaikki halua lähteä mukaan taideprojekteihin, koska se vaatii myös siltä tieteen tekijältä paljon. Sitä, että päästää siitä manttelista hetkeksi irti. Se vaatii paljon suostuttelua”, tiivistää Honkasalo.


Live, Laugh and Love: Värjäyksiä\nVenlan vauva-ajalta jäi muutamia bodeja ja housuja käyttämättä, kun värit ei hivelly omaa silmää sitten yhtään. Ne kulki yleensä varan varavaatteina ja harvemmin joutu niitä käyttään. Ennen kuin Vanessa syntyi ja tsekkasin Venlalta jääneet vaatteet, niin ne samat värioksennus vaatteet tuli jälleen vastaan. Laitoin ne sivuun sillä ajatuksella, että annan ne eteenpäin jollekkin joka niistä tykkäisi.\nYhtenä iltana sitten lueskelin blogeja ja siellä yhdessä tuli vastaan postaus, jossa näitä värioksennus vauvan vaatteita oli värjätty. Johan mulla lampussa välähti valo sillon. Tuumailin, etten hanki väriainetta kaupasta ennen kuin muksu on syntyny, jos olisikin tullut poika. Jottei poitsun tarvitsis kulkea pinkeissä kledjuissa. Vanessan syntymän jälkeen hommasin sitten väriaineet fuksian ja violetin väreissä. Keräsin vaatteita, joissa värit ei natsannu tai oli muuten vaan jo haalistunu tai värjääntyny soseruokailuista. Uutta väriä sai pintaan myös pari kylpypyyhettä ja valkoset peppupyyhkeet, jotka oli lähinnä jo harmahtavia ja kauttaaltaan sinapin keltasissa länteissä. Syteen tai saveen, halusin kokeilla millasia värjäystuloksista tulee.


Snookerlegenda Willie Thorne kuoli vain 66-vuotiaana – rakastettu persoona kantoi valtaosan elämästään raskasta salaisuutta, josta vain harvat tiesivät\nArvostetuimpiin snookerpersooniin kuulunut Willie Thorne menehtyi keskiviikon vastaisena yönä.\nWillie Thorne jätti snookeriin lähtemättömän jäljen. Kuva: imago sportfotodienst / All Over Press\n18.6.2020 • Päivitetty 18.6.2020 13:48\nBritannian urheilujulkaisujen ykköspuheenaiheesta ei ollut keskiviikkoaamuna epäselvyyttä. Snookerin kulttihahmo Willie Thorne menehtyi tiistain ja keskiviikon välisenä yönä Espanjan Torreviejassa sijaitsevassa sairaalassa. Leukemiaa sairastanut Thorne oli 66-vuotias.\nUrheilusivujen lisäksi sosiaalinen media täyttyi entisten ja nykyisten snookerammattilaisten sekä Britannian vaikutusvaltaisimpien urheilijoiden suruviesteistä.\n– Olen syvästi suruissani kuultuani, että ystäväni Willie Thorne on kuollut. Hän oli upea snookerpelaaja ja miellyttävä ihminen, joka pussitti viimeisen mustansa aivan liian varhain. Lepää rauhassa, Willie, Englannin jalkapallolegenda Gary Lineker kirjoitti Twitterissä.\nLineker, 59, oli yksi miljoonista briteistä, jotka innostuivat snookerista väritelevisioiden yleistyessä 1970-luvulla. Seuraavalla vuosikymmenellä Leicesterissä syntyneestä Linekeristä tuli Englannin jalkapallon valovoimaisin pelaaja, mutta osansa kaupungin ylpeydestä sai myös toinen paikallinen, Linekerin hyvä ystävä Willie Thorne.\nKun snookerbuumi oli räjähtänyt valloilleen, Lineker oli vasta lupaus ja Thorne yksi lajin tunnetuimmista tähdistä. Thorne ja Lineker ystävystyivät jo varhain, ja Lineker vietti vapaa-ajastaan leijonanosan Thornen pyörittämällä snookersalilla.\nPaikallinen lehdistö teki satoja lehtiartikkeleita kaksikosta, jota yhdisti palo snookeriin. Linekerin paras lyöntisarja snookerissa on kunnioitettavat 132 pistettä.\nVuosi 1985 oli Leicesterissä kaksijakoinen. Päähuomio oli luonnollisesti Linekerissä, joka siirtyi Evertoniin. Sen sijaan Thorne ihastutti edelleen leicesteriläisiä voittamalla lajin suurimpiin turnauksiin kuuluvan The Classicin juuri ennen MM-kisoja. Kauden kohokohdassa hän kärsi kuitenkin yllätystappion heti ensimmäisellä kierroksella.\nThornen jättipotti oli lähellä vielä saman vuoden joulukuussa, kun hän eteni snookerin toiseksi suurimman rankingturnauksen, UK Championshipin, finaaliin. Thorne karkasi finaalivastustajaltaan Steve Davisilta 13–8-eräjohtoon ja oli jo pallon päässä lukemista 14–8. Sinisellä pallolla Thorne kuitenkin sortui helppoon ohilyöntiin, joka on lähtemätön osa snookerhistoriaa.\nKäsittämättömän ohilyönnin seurauksena finaali kääntyi päälaelleen. Thorne hävisi Davisille lopulta erin 14–16. Vuosien päästä ohilyöntiin löytyi selittäviä tekijöitä.\nLeicesterin suuret miehet rannalla. Willie Thorne ja Gary Lineker viettivät aikaa Espanjassa kesällä 1986, kun Lineker oli solminut sopimuksen FC Barcelonan kanssa. Kuva: All Over Press\nKuuluisuus oli kaksiteräinen miekka\nBritannian 1980-luvun snookerbuumia voi hahmottaa parhaiten tv-katsojaluvuilla. Niissä nähtiin piikki vuoden 1985 MM-turnauksessa – kilpailussa, jossa Thorne epäonnistui heti avauskierroksella. Tuolloin Steve Davisin ja Dennis Taylorin välisen MM-finaalin ratkaisuhetkiä seurasi keskiyöllä 18,5 miljoonaa katsojaa, siis joka kolmas britti.\nNiin Davis, Taylor kuin Thorne olivat julkisuuden aallonharjalla, sillä he kuuluivat manageri Barry Hearnin perustamaan Matchroom-snookertalliin. Jäsenyys tarkoitti 1980-luvulla auvoisia aikoja. Hearn piti huolen, että kukin Matchroomin pelaaja pääsi paistattelemaan parrasvaloissa, oli kyse vierailusta television ajankohtaisohjelmissa tai partavesimainoksesta.\nToukokuussa 1986 Matchroomin pelaajat tunkivat jopa radioaalloille, kun pop-duo Chas & Dave levytti pelaajien kanssa Snooker Loopy -kappaleen. Raita nousi brittien listalla parhaimmillaan kuudenneksi soitetuimmaksi kappaleeksi.\nThornella ei ollut pälvikaljunsa takia asiaa hiusbisnekseen, mutta Britannian yleisradioyhtiö BBC halusi hänen äänensä ja lajitietämyksensä. BBC palkkasi Thornen selostajaksi ja asiantuntijaksi, mikä jälkikäteen katsottuna sementoi Thornen aseman snookerlegendojen joukossa.\n– Monelle britille Willie Thorne on synonyymi snookerille. Ihmistuntemus ja puhumisen taidot olivat asioita, joissa hän oli elementissään. Jos päätyisi autiolle saarelle ja tarvitsisi läppäkaverin, Thorne olisi listalla, Suomen ainoa snookerammattilainen Robin Hull muistelee Thornea Yle Urheilulle.\nKun Hull muutti ensi kertaa Britanniaan 1993, Thornen sädekehä pelaajana oli jo himmentynyt huippuvuosista. Televisiossa tilanne oli päinvastainen. Pinnan alla kuitenkin myrskysi. Tv-valojen sammuttua Thorne vietti yhä enemmän aikaa uhkapelien parissa.\n– Snookeryhteisöä voi kutsua perhepiiriksi, joten asia oli pelaajien keskuudessa suhteellisen hyvin tiedossa. Harvalla kuitenkin. Lahjakkaana puhujana hän oli hyvä pitämään vakavimmat ongelmansa piilossa, Hull, 45, sanoo.\nThorne jäähdytteli pelaajana pitkään ja lopetti uransa virallisesti vasta 2001. Thorne kommentoi uhkapelaamistaan ensi kertaa vuonna 2004, kun hän paljasti Guardianin haastattelussa lyöneensä vetoa selostamastaan snookerottelusta.\nThorne oli saanut tietää, että vuoden 1991 maailmanmestari John Parrott joutuisi pelaamaan lainakepillä. Parrotin oma snookerkeppi oli varastettu ottelua edeltävänä iltana. Jo valmiiksi veloissa ollut Thorne sai julkisuustatuksensa ansiosta lainattua rahaa ja löi 38 000 punnalla vetoa, että Parrott häviäisi ottelun.\nParrott aloitti huonosti, mutta loppujen lopuksi Thorne joutui oksennusta pidätellen selostamaan yhden kuuluisimmista vetotappioistaan. Myöhemmin Thorne kertoi nielaisseensa uhkapelikoukun jo 16-vuotiaana eli vuonna 1970.\n– Uhkapelaaminen vaikutti häneen snookerpelaajana. Se vaikutti hänen kykyynsä sietää snookerissa eteentulevia hyviä ja huonoja hetkiä: vastustaja oli muka aina onnekkaampi kuin hän. Hänestä tuli vainoharhainen, mikä puolestaan esti häntä pysymästä hetkessä ja kilpailemasta taitotasollaan, Thornen kanssa valmennustöitä tehnyt Alan Bell, 66, kertoo Yle Urheilulle.\n– Wilbur halusi voittaa maailman, mutta se ei ole tietenkään mahdollista, Bell lisää.\nWillie Thorne oli tunnetuimpia snookerpelaajia 1970- ja 1980-luvulla. Kuva vuodelta 1976. Kuva: Getty Images\nEsimerkkinä voittamisen maksimoinnista käy aiemmin mainittu vuoden 1985 UK Championshipin finaali. Sen voittaminen olisi tuonut Thornelle yhden arvostetuimmista titteleistä ja 24 000 puntaa, mutta Thorne löi voittonsa puolesta vetoa vielä 100 000 puntaa.\nNäin ollen finaalin kääntänyt käsittämätön ohilyönti saa ainakin osittain inhimillisiä piirteitä. Paine oli yksinkertaisesti liikaa.\nKuten paatuneilla uhkapelaajilla yleensä, seinä tulee vastaan ennemmin tai myöhemmin. Vuonna 2015 kyynelehtivä Thorne tunnusti julkisesti, että hänen uhkapelivelkansa ovat yli miljoona puntaa. Salaisuus oli tullut julki.\nHänen vaimonsa, entinen Miss Britannia Jill Saxby, onnistui estämään Thornen yrityksen tehdä itsemurha. Kyseessä oli jo toinen väliintulo, sillä Thorne oli yrittänyt riistää henkensä jo vuonna 2002.\nWillie Thorne ja Jill Saxby istuivat rinnakkain, kun Thorne tunnusti julkisesti kärsivänsä vakavasta uhkapeliriippuvuudesta. Kuva: Ken McKay/ITV/Shutterstock/All Over Press\nJos epätoivoa ei ollut jo tarpeeksi, Thorne sairastui eturauhassyöpään ja sai pienen halvauksen. Näistä Thorne selvisi vielä työkykyiseksi, mutta lopun alkua oli ilmassa kesällä 2018, kun Thorne putosi BBC:n selostuskokoonpanosta.\nThorne ja Saxby erosivat vuonna 2019, minkä jälkeen ulosottomies otti haltuunsa Thornen asunnon. Tämän jälkeen Espanjaan lähteneen Thornen terveys heikkeni merkittävästi, ja maaliskuussa hän kertoi sairastavansa leukemiaa.\nThornen kanssa puhelimitse yhteyttä pitäneen Bellin mukaan pidetyn snookerpersoonan viimeiset elinkuukaudet olivat kivuliaita.\n– Saatuaan diagnoosin leukemiasta Willie ei päässyt kunnolla ylös sängystä, koska hänellä oli kovia jalkakipuja. Soittelimme tasaisin väliajoin, ja joka kerta Willie oli heikommassa ja heikommassa kunnossa. Hänen immuunijärjestelmänsä petti pala palalta.\n– Lopulta hän kertoi pystyvänsä puhumaan vain niin, että puhelin oli asetettu hänen olkapäälleen, koska hän ei pystynyt nostamaan enää käsiään. Se oli hyvin surullista, Bell sanoo.\nThorne joutui viime viikolla sairaalaan, josta ei enää palannut.\nThornella oli kolme aikuista lasta hänen ensimmäisestä avioliitostaan Fiona Walkerin kanssa.\nPerintö jää elämään\nElämän traagisista käänteistä huolimatta snookerpiirit muistavat Willie Thornen yhtenä merkittävimpänä pelaajana lajin evoluutiossa.\nJos Alex Higgins loi 1970-luvulla pohjaa hyökkäävälle pelityylille, jossa punaisten pallojen pakkaa pyritään levittämään nopeasti ja luomaan tätä kautta mahdollisuuksia rakentaa suuria lyöntisarjoja, Thorne tuotteisti ajatusta tehokkaasti 1980-luvulla lukuisilla opetusvideoilla.\nTämä kohtaaminen muistetaan. 17-vuotias Stephen Hendry haastoi MM-debyytissään Willie Thornen vuonna 1986. Kamppailu päättyi 10–8 Thornelle, joka antoi Hendrylle aplodit kypsästä pelistä. Hendry voitti 1990-luvulla ennätykselliset seitsemän maailmanmestaruutta. Kuva: John Sherbourne/Associated Newspapers/Shutterstock/All Over Press\nVaikka snookerpiireissä on yleisesti vallalla näkemys, ettei Thorne pystynyt ulosmittaamaan lahjakkuuttaan, hänet tunnettiin jo uransa aikana lempinimellä Mr. Maximum. Lempinimellä viitattiin Thornen kykyyn tehdä harjoituksissa maksimibreikkejä, joissa pelaaja pussittaa jokaisen pöydällä olevan 15 punaisen pallon jälkeen mustan pallon ja lopuksi väripallot arvojärjestyksessä pienimmästä suurimpaan.\n– Hänen taitonsa käsitellä valkoista palloa oli harjoituksissa ensiluokkaista. Parin punaisen jälkeen hän saattoi kysyä, haluanko nähdä maksimibreikin. Se oli 1970- ja 1980-luvulla aivan poikkeuksellista, Bell muistelee.\nThorne onnistui tekemään maksimihistoriaa myös kilpatasolla, kun hän onnistui ensimmäisenä 147 pisteen lyöntisarjassa UK Championship -turnauksessa vuonna 1987. Ammattilaistasolla on tähän päivään mennessä nähty kaikkiaan jo 156 maksimibreikkiä, mutta Thornen täydellinen suoritus oli vasta neljäs laatuaan.\nViisi vanhinta 147 pisteen lyöntisarjaa ammattilaiskisoissa\nSteve Davis, Lada Classic 11.1.1982\nCliff Thorburn, MM-kisat 23.4.1983\nKirk Stevens, Masters 28.1.1984\nWillie Thorne, UK Championship 17.11.1987\nTony Meo, Matchroom League 20.2.1988\nWillie Thorne ja John Virgo selostamassa BBC:n lähetystä Masters-turnauksessa vuonna 2010. Kuva: Getty Images\nÄäni on kuitenkin se, joka jää elämään voimakkaimmin. Snookerin selostamisessa kyky hahmottaa peliä pelaajan silmin on tärkeää, jotta selostaja voi avittaa katsojaa ymmärtämään, mitä pelaaja yrittää tehdä paitsi seuraavalla lyönnillään myös usean lyönnin kuluttua. Vertailtaessa snookerin selostajia Robin Hull sijoittaa Thornen jaetulle ykköspaikalle.\n– Nykyisin Alan McManus ja Neal Foulds ovat kaksikkona uuden selostajasukupolven kärkeä, mutta pitkällä kaavalla Clive Everton ja Willie Thorne ovat kommentaattoreina aivan omaa luokkaansa, Hull sanoo.\n– Thorne oli erittäin pidetty hahmo, samaa kaliiberia kuin esimerkiksi Jimmy White. Kun voitin Shootoutin vuonna 2016, Thorne näki vaivaa ja selvitti puhelinnumeroni ja lähetti henkilökohtaisen onnitteluviestin. Kyllä se jotain kertoo hänestä ihmisenä. Vaikka hänellä oli vaikeutensa ja sen takia varmasti myös vihamiehensä, hän oli snookerpiireissä pidetyimpiä henkilöitä. Ihmisen ihminen, Hull sanoo.\nFinninaamainen teini sai yli 100 000 000 kiinalaista sekoamaan – ennennäkemätön snookerilmiö sai alkunsa kaikessa hiljaisuudessa kaukana kotoa\nsnookerTarinat ja ilmiötbiljardiPub gamesurheiluSnooker-pelaajat1980-lukuHull City AFCRobin HullBBCJimmy WhiteEspanjan miesten jalkapallomaajoukkuepartaurheilutapahtumatBritanniamaailmancupit


Tarukirja: Kuukauden nobelisti Gao Xingjian: Vaarin onkivapa\nLähettänyt Margit klo 11.59\nElina / Luettua elämää 5. elokuuta 2017 klo 14.01\nOlen lukenut tämän joskus, mutta en muista novelleista juuri mitään, paitsi että hyvä kirja tämä mielestäni oli ja jäi omaan hyllyyn. Pitäisi varmaan lukea uudelleen nyt novellihaasteeseen.\nMargit 5. elokuuta 2017 klo 16.56\nMinusta novellikokoelmille käy usein noin: jos ne ovat yhtenäisiä, niistä muistaa lähinnä tunnelman.\nElegia 6. elokuuta 2017 klo 10.24\nAasia kiinnostaa, joten siksi tämäkin novellikokoelma uteloittaa mieltäni. Hiomaan muuten jälleen ajattelevani, että jos ei olisi novellihaastetta, saattaisin ohittaa koko kirjan. Eli selkeästi novellihaasteesta on edelleen minulle hyötyä, sillä se tuuppaa rohkeasti novelleja kohti.\nMargit 6. elokuuta 2017 klo 10.30\nJos Aasia kiinnostaa, Vaarin onkivapa on hyvä valinta. Sen novelleista saa jonkinlaista käsitystä Kiinan olosuhteista.\nKaisa V 6. elokuuta 2017 klo 15.17\nVarmasti mielenkiintoinen kokoelma. Laitan tämän korvan taakse, novelleja on kiva lukea silloin tällöin. Itse innoistuin niistä pari vuotta sitten muistaakseni Alice Monron myötä ja muutenkin olen huomannut että romaaneissakin episodimaisuus sopii mulle hyvin.\nMargit 6. elokuuta 2017 klo 19.22\nAlice Munro on loistava novellisti. Nämä eivät ole ihan hänen tasoisiaan, mutta hyviä kuitenkin.\nMarikaOksa 6. elokuuta 2017 klo 18.14\nMinulla jäi tämä kesken. :( Kirja oli taannoin mukana jossain Oulun kaupunginkirjaston kirjapassissa (taisi olla käännöskirjapassi, jossa oli 8 käännössuositusta). Muutaman novellin jälkeen lukuintoni hyytyi täysin, en vain päässyt mukaan novellien maailmaan. Kiinnostava valinta Helmet-haasteessa. :)\nMargit 6. elokuuta 2017 klo 19.25\nHelmet-haasteen valinta tuli negatiivisen kautta: tämän kirjan luettuani muistin taas, miten hyvä on asua vapaassa maassa.\nKatriina 6. elokuuta 2017 klo 19.03\nTämä oli minulle täysin vieras kirja. Jotenkin ei ole tullut oikeastaan koskaan pahemmin tartuttua novelleihin. Luen myös liian vähän aasialaista kirjallisuutta. En ole osallistunut haasteeseenkaan, kun olen jo niin monessa mukana. Ehkä joskus sitten :)\nMargit 6. elokuuta 2017 klo 19.27\nMinä valitsin tämän kirjan nobelistisarjani vuoksi. Novellihaasteeseen osallistuminen tuli plussana.\nSuketus 6. elokuuta 2017 klo 22.28\nTästä olen kuullut kehuja, eikä kiinalaista kirjallisuutta ole tullut liiemmälti luettua. Pitää muistaa tämä hieman aktiivisemmin, kun taas käyn kirjastossa. Luulen, että pidän tästä.\nMargit 7. elokuuta 2017 klo 13.49\nKokeile ihmeessä. Voisit pitääkin.\nTiina / Kirjaluotsi 7. elokuuta 2017 klo 16.51\nTässäpä mainio vinkki novellihaasteeseen, kiitos! Kiina kiinnostaa, luin vähän aikaa sitten kulttuurivallankumoukseen liittyvän loistavan romaanin, Madeleine Thienin Do Not Say We Have Nothing.\nMargit 7. elokuuta 2017 klo 18.28\nVaarin onkivapa on hyvä lisä novellihaasteeseen. Kiitos myös itsellesi kirjavinkistä. Kiinalaisia tai Kiinaa käsitteleviä kirjoja tulee luetuksi liian vähän.\nOmppu Martin/ Reader, why did I marry him? 8. elokuuta 2017 klo 18.41\nOlen tästä kuullut positiivista aiemminkin ja sinun kirjoituksesi myötä asialle tuli vahvistusta.\nMiten muuten alunperin päädyit aloittamaan tämän Kuukauden nobelisti -sarjan ja onko vielä kuinka paljon nobelisteja jäljellä?\nMargit 8. elokuuta 2017 klo 19.23\nAloin hiljakseen keräillä nobelistien kirjoja jo 70-luvulla. Sitä en osaa itsekään sanoa, miksi, mutta olen 'aina' ollut kiinnostunut nobelisteista. Nythän minulla on jokaiselta nbelistilta vähintään yksi kirja. Kun aloin pitää blogia, niin ajatus kuukausittaisesta nobelistin kirjasta syntyi itsestään. Onhan noita vielä jäljellä, nyt tasan 60, ja joka vuosi tulee yksi lisää. Ennen pitkää sarjani kirjoittaminen tulee vaikeaksi. On niin erikoisia tapauksia (ja kieliä) jäljellä.\nTuulevin lukublogi 9. elokuuta 2017 klo 18.34\nKuulostaa (yllättävän) mielenkiintoiselta, sillä kiinalainen kirjallisuus ei ole koskaan erityisemmin kiinnostanut minua. Ehkäpä kiinalaisia novelleja voisi kokeilla.\nMargit 10. elokuuta 2017 klo 11.05\nGaon novelleilla olisi ainakin helpompi kokeilla kuin esimerkiksi toisen kiinalaisen nobelistin Mo Yanin monisatasivuisilla romaaneilla. Tosin minä pidän niistä enemmän, ovat todella hyviä.\nMinna Vuo-Cho 10. elokuuta 2017 klo 15.21\nEn olekaan lukenut pitkään aikaan novelleja ja kiinalainen kirjallisuuskin on ollut minun kirjalistallani aika vähissä. Kuulosti kyllä varsin mielenkiintoiselta.\nMargit 10. elokuuta 2017 klo 19.34\nMinäkään en lue kovin paljon novelleja, mutta aina välillä tulee vastaan kiinnostavia kokoelmia.\nAmma 10. elokuuta 2017 klo 19.58\nJostakin syystä kiinalainen tai Kiinaan sijoittuva kirjallisuus ei ole oikein houkutellut minua, vaikka varteenotettavia tärppejä olenkin saanut toisilta bloggaajilta. Olisi kyllä syytä tutustua kiinalaiseen kulttuuriin ja kirjallisuuteen, novellit olisiva sinänsä matalan kynnyksen tapa.\nMargit 11. elokuuta 2017 klo 9.05\nNovellit ovat tosiaan suht. kevyt tapa tutustua kiinalaiseen kirjallisuuteen, kuten jo tuossa edellä totesin Tuulevillekin.\nJane / Kirjan jos toisenkin 10. elokuuta 2017 klo 23.00\nKiinnostuin tästä jo kun tätä luettiin ensimmäiseen novellihaasteeseen, nähtäväksi jää saanko sen luettuakin joskus. Kokisin kuitenkin jollain tapaa tärkeäksikin lukea, noin aihepiiriltään.\nMargit 11. elokuuta 2017 klo 9.06\nEnsimmäisestä novellihaasteesta minäkin tämän huomasin. Olen lukenut Gaon romaanin Vapaan miehen raamattu, mutta siitä en innostunut.\nMinna Väisälä 13. elokuuta 2017 klo 18.30\nKiitos vinkistä! Novellin mitta voisi olla sopiva kiinalaiseen kirjallisuuteen tutustumiselle. VIinamaa kun jäi kesken ;-)\nMargit 14. elokuuta 2017 klo 17.10\nHarmi, että yritit lukea juuri Viinamaata. Olen kuullut siitä negatiivisia kommentteja, enkä ole itsekään sitä lukenut. Sen sijaan olen lukenut kaksi muuta Mo Yanilta suomennettua kirjaa: Seitsemän elämääni ja Punainen durra. Pidin niistä molemmista, mutta eityisesti romaanista Seitsemän elämääni.